
LIAHONA  HJÆLPER  HJEMMELÆRERNE 

Jeg  var  meget  taknemlig  for  fotografiet 
på  forsiden  af  septembernummeret  i  1998. 
Med  Liahona  (spansk)  i  hånden  gik  jeg  ind 
til  min  mand  og  viste  den  til  ham.  »Hvad 
ser  du  her?«  spurgte  jeg. 

Han  så  på  den  og  svarede:  »En  far,  der 
ordner  en  køkkenvask.«  »Se  bedre  efter,« 
sagde  jeg.  Og  så  opdagede  han,  at  det  var 
hjemmelærere,  der  var  på  besøg,  og  de  var 
ankommet  lige  i  rette  øjeblik  til  at  hjælpe 
en  søster  i  nød. 

Jeg  synes,  at  I  skal  vide,  at  det  nummer 
hjalp  min  mand  meget.  Han  er  ældsternes 
kvorumspræsident  i  vores  ward.  Han  tog  et 
stykke  papir  og  skrev,  hvad  han  skulle  gøre, 
for  at  give  sine  hjemmelærerpar  nye 
opgaver.  Jeg  så  ham  også  holde  møde  med 
sine  rådgivere  for  at  planlægge  besøg.  Men 
vigtigst  af  alt,  han  tog  sig  tid  til  at  udføre 
sin  egen  opgave  som  hjemmelærer. 

Jeg  ved,  at  min  himmelske  Fader  lever, 
og  at  Liahona  er  en  af  de  måder,  hvorpå  han 
fortæller  os  det,  vi  skal  vide. 

Patricia  Arias  de  Moreno, 
Vista  Alegre  Ward, 
Surco  Stav  i  Lima  i  Peru 

BUDSKABERNE  HJÆLPER  OS  MED  AT 
VÆRE  TRO 

Jeg  tilhører  en  lille  gren  i  en  lille  by  i 
provinsen  La  Pampa  i  Argentina.  Hele  min 


familie  er  medlemmer  af  Kirken,  og  vi 
nyder  at  læse  Liahona  (spansk).  Det  er 
ikke  let  at  være  medlem  af  Jesu  Kristi 
Kirke  af  Sidste  Dages  Hellige,  hvor  vi  bor, 
men  tidsskriftets  inspirerede  budskaber 
hjælper  os  til  at  være  tro  mod  evangeliet. 
Liahona  er  en  velsignelse  for  os.  Tak,  fordi 
I  gør  det  muligt  for  os  at  læse  de  levende 
profeters  ord. 

Diana  de  Vidal, 

Realico  Gren, 

Santa  Rosa  Stav  i  Argentina 


TIDSSKRIFTET  GIVER  STYRKE  OG  GLÆDE 

Hver  måned  venter  jeg  med  længsel  på 
det  næste  nummer  af  det  franske  magasin. 
Decembernummeret  1998  var  særligt  inspi- 
rerende. Tidsskriftet  giver  mig  den  styrke, 
jeg  har  brug  for.  Jeg  var  56  år,  da  jeg  lærte 
Kirken  at  kende,  og  trods  nogle  prøvelser 
efter  min  omvendelse  til  Kirken  har  jeg 
mødt  så  meget  kærlighed,  at  jeg  i  dag  tror, 
at  jeg  ved,  hvor  højt  vor  himmelske  Fader 
elsker  os.  Jeg  forbereder  mig  på  at  tage  til 
templet  i  Zollikofen,  og  jeg  vil  gerne  takke 
jer  for  dette  vidunderlige  tidsskrift,  som 
giver  mig  så  megen  glæde. 

Simone  Czaplicki, 
Fribourg  Gren, 
Geneve  Stav  i  Schweiz 

Mange  mennesker  i  dag  er  kun  optaget  af  enkelte  mærke- 
sager, og  de  bedømmer  politiske  kandidater  og  sager  ud  fra 
dette  synspunkt.  I  Kirken  er  der  også  nogle,  der  sætter  et 
princip  eller  en  fase  af  evangeliet  over  alle  andre. 

Den  kloge  Job  sagde:  »Gid  Gud  ville  veje  mig  på  retfærdighedens  vægt,  for 
så  ville  han  erkende  min  uskyld«  Oob  31:6).  Når  vi  anvender  en  retfærdig 
vægt,  vil  vi  blive  dømt  på  samme  måde,  for  den  dom,  vi  dømmer  med,  skal  vi 
selv  dømmes  med. 

Frelseren  sagde: 

»Døm  ikke  [uretfærdigt] ,  for  at  I  ikke  selv  skal  dømmes. 

For  den  dom,  I  dømmer  med,  skal  I  selv  dømmes  med,  og  det  mål,  I  måler 
med,  skal  I  selv  få  tilmålt  med«  (Matt  7:1-2;  se  Joseph  Smiths  oversættelse 
af  Matt  7:1-2). 

I  de  senere  år  virker  det,  som  om  der  er  mange,  der  bruger  deres  liv  på  at 
protestere.  Måske  har  de  gjort  det,  fordi  de  har  følt  sig  underkuet  eller  har 

Når  vi  anvender  en 
retfærdig  vægt,  vil  vi  blive 
dømt  på  samme  måde,  for 
som  vi  dømmer,  skal  vi  selv 
dømmes.  Frelseren  sagde: 
»Døm  ikke  [uretfærdigt], 
for  at  I  ikke  selv  skal 
dømmes.« 


haft  et  ønske  om  at  skabe  forandringer  eller  også  har  de 
handlet  ud  fra  selviske  motiver,  i  håb  om  at  tiltrække  sig 
opmærksomhed.  Nogle  af  de  protesterende  har  sagt,  at 
de  har  gjort  det  for  at  opnå  frihed  -  frihed  fra  traditioner, 
frihed  fra  moral,  frihed  fra  alle  samfundets  hæmmende 
standarder,  frie  fra  stat  og  lov.  Nogle  har  været  fantastisk 
selvcentrerede.  Som  Harry  Emerson  Fosdick  (1878-1969) 
bemærkede,  så  har  de  »vaner,  der  binder  dem, 
sygdomme,  der  forbander  dem,  og  knuste  omdømmer, 
som  tilintetgør  dem. « 

De,  der  er  bukket  under  for  den  slags  personlige  kata- 
strofer, opdager  ofte,  at  der  er  kommet  ubalance  i  deres 
tilværelse.  Mange  mennesker  bruger  alt  for  meget  værdi- 
fuld energi  på  at  protestere  over  reglerne.  Eftersom  de 
ikke  har  sat  reglerne,  føler  nogle,  at  de  ikke  bør 
begrænses  af  dem.  Andre  afprøver  grænser  for  at  se,  hvor 
meget  de  kan  slippe  af  sted  med.  Nogle  mener,  at  de  på 
en  eller  anden  måde  bliver  stærkere  og  mere  uafhængige 
af  at  bryde  reglerne.  De,  der  kæmper  mod  reglerne, 
bruger  meget  tid  og  energi  på  at  udtrykke  uafhængighed 
i  deres  søgen  efter  en  identitet.  Og  når  de  er  nået 
tilstrækkelig  langt  ud  af  den  kurs,  opdager  de,  at  den  ikke 
fører  til  frihed,  men  til  slaveri. 

Talenter,  talegaver  og  dyrebar  tid  spildes  på  at  svømme 
mod  strømmen.  Jeg  tøver  ikke  med  at  sige,  at  unge  mænd 
bliver  bedre  til  at  udtrykke  sig  ved  at  øve  en  flittig  indsats 
i  klasselokalet  eller  på  boldbanen,  end  ved  at  bruge  tid  på 
bander  eller  umoralsk  adfærd.  Unge  kvinder  kan  opnå  en 
stærkere  identitet  og  gøre  sig  bedre  bemærket  ved  at 
udmærke  sig  i  skolen  eller  udtrykke  sig  i  kunst,  end  ved 
at  klæde  sig  uanstændigt. 

Der  er  tidspunkter,  hvor  vi  hver  især  må  være  beslut- 
somme og  stå  fast  på  det,  vi  ønsker  at  bevare  eller  ændre, 
hvis  vi  skal  beholde  vores  selvrespekt  og  ikke  være  som 
»siv,  der  svajer  for  vinden«  (Matt  11:7).  Vi  må  vise  vores 
ståsted  i  livets  store  spørgsmål  om  moral  og  ikke  kæmpe 

for  ubetydelige  sager,  så  vi  virker  excentriske,  uligevægtige 
eller  umodne.  Vi  mister  troværdighed  og  styrke  og  risi- 
kerer at  blive  vejet  på  en  skæv  vægt,  når  vi  som  Don 
Quixote  »jager  efter  vindmøller«. 

Der  venter  hver  af  os  store  velsignelser,  når  vi  træffer  de 
rette  moralske  valg.  Det  er  meget  lettere  for  dem,  der  har 
en  retfærdig  balance  i  livet,  at  følge  »Helligåndens  ledelse« 
(Mosiah  3:19).  Så  kan  vi  lægge  det  naturlige  menneskes 
karaktertræk  bag  os  og  blive  mere  oplyst.  Alma  rådede 
sine  brødre  til  ikke  at  »stride  mod  den  Helligånd«  (Alma 
34:38).  Helligåndens  gaver  har  særlig  styrke  for  dem,  der 
studerer  og  lærer.  »  ...  han  skal  lære  jer  alt  og  minde  jer  om 
alt«  Qoh  14:26).  Ja,  »den  Helligånden  skal  være  din 
stadige  ledsager«  (L&lP  121:46). 

Hvordan  virker  Helligåndens  vidunderlige  gaver? 
Ældste  Parley  E  Pratt  (1807-1857)  fra  De  Tolv  Apostles 
Kvorum  har  sagt:  »Den  skærper  alle  intellektets  evner; 
øger,  forstørrer,  udvider  og  renser  alle  de  naturlige  liden- 
skaber og  følelser  og  tilpasser  dem,  ved  visdommens  gave, 
til  deres  rette  brug  ...  Den  fremmer  dyd,  venlighed, 
godhed,  ømhed,  mildhed  og  barmhjertighed.  Den 
udvikler  skønhed,  form  og  træk  hos  mennesker  ...  Den 
udvikler  og  skærper  menneskets  fysiske  og  intellektuelle 
evner.  Den  styrker  og  opkvikker  nerverne.  Kort  sagt  kan 
man  sige,  at  den  er  marv  i  knoglerne,  glæde  i  hjertet,  lys 
i  øjnene,  skøn  musik  i  ørerne  og  hele  legemets  liv.« 
Mennesker,  der  nyder  disse  gaver,  har  »strålende 
ansigter«  og  deres  nærhed  føles  som  »en  varm  glød  af  ren 
glæde  og  venlighed«.1 

En  vigtig  del  af  evangeliets  budskab  er,  at  vi  ikke  skal 
være  for  stivsindede:  Vi  skal  være  åbne,  udvikle  tole- 
rance og  ikke  være  dømmesyge.  Da  jeg  virkede  som 
advokat,  erfarede  jeg,  at  vi  ikke  altid  sidder  inde  med  alle 
kendsgerninger.  Der  syntes  altid  at  være  mindst  to  sider 
af  enhver  sag.  Alt  er  ikke  bare  sort  og  hvidt.  Frelserens 
råd  til  De  Tolv  lød:  »Se,  jeg  sender  jer  ud  som  får  blandt 

Unge  mænd  bliver  bedre  til  at  udtrykke  sig  ved  at  øve 
en  flittig  indsats  i  klasselokalet  eller  på  boldbanen,  end 
ved  at  bruge  tid  på  bander  eller  umoralsk  adfærd. 

ulve.  Vær  derfor  snilde  som  slanger  og  enfoldige  som 
duer«  (Matt  10:16). 

Det  er  ikke  altid  let  at  opnå  den  rette  balance.  Udover 
det  vi  læser  i  avisen,  kan  vi  hente  hele  verdens  problemer 
ind  i  vores  stue  i  klare  farver.  Vi  har  også  vore  egne  op- 
og  nedture  og  udfordringer.  Livets  pres  er  reelt  og  ret 
konstant. 

Men  der  findes  et  forsvar  mod  modgangen,  nemlig 
humor.  En  tænksom  mand  sagde  engang:  »Der  findes 
intet  forsvar  mod  modgang,  der  er  så  effektivt  som  en 
indgroet  sans  for  humor.  «2 


Igennem  mange  år,  når  jeg  har  velsignet  nyfødte 
børn,  deriblandt  mine  egne,  har  jeg  velsignet  dem  med 
humoristisk  sans.  Det  gør  jeg  i  håb  om,  at  det  vil  værne 
dem  mod  at  blive  for  snæversynede,  at  det  vil  give  dem 
balance  i  tilværelsen,  og  at  situationer  og  problemer  og 
vanskeligheder  ikke  skal  tynge  for  meget. 

For  mange  år  siden  skulle  en  skilsmissesag  for  retten  i 
en  retssal  i  Utah.  En  af  sagens  advokater  trådte  rasende 
og  indigneret  op  i  vidneskranken  og  fortalte  retten,  at 
manden  og  hustruen  havde  bilagt  deres  stridigheder 
natten  før.  Han  sagde,  at  på  grund  af  denne  forsoning  var 
hans  modpart  uhæderlig,  uretfærdig  og  uetisk,  når  han 
nu  alligevel  bragte  sagen  for  retten. 

Dommeren  vendte  sig  mod  den  anden  advokat  og 
spurgte,  om  han  ville  indtage  vidneskranken  og  forsvare 

Udvikling  af  humoristisk  sans  kan  hjælpe  os  til  at 
finde  vores  egen  identitet.  Det  er  vigtigt,  at  vi  alle 
lærer  at  le  ad  os  selv.  Vore  ledere  har  vist,  at  man 
kan  have  både  tro  og  humor. 

sig  mod  anklagerne.  Den  udskældte  advokat,  der  var  en 
klog  og  erfaren  sagfører,  sagde:  »Næ  nej,  hr.  dommer,  jeg 
vil  ikke  i  vidneskranken.  Sæt  han  beviser  alle  sine 
påstande  om  mig.«  Alle  i  salen  brød  ud  i  latter,  stem- 
ningen mildnedes,  og  alt  blev  hurtigt  sat  i  rette 
perspektiv. 

Thomas  Carlyle  (1795-1881)  udtalte:  »Sand  humor 
udspringer  mere  fra  hjertet  end  fra  hovedet.  Den 
udtrykker  ikke  foragt,  men  selve  dens  kerne  er  kærlighed. 
Den  kommer  ikke  til  udtryk  i  latter,  men  i  stille  smil,  som 
går  meget  dybere.«3  Og  Abraham  Lincoln  (1809-1865) 

L  I  A 


sagde  engang:  »Med  det  store  pres,  der  hviler  på  mig  nat 
og  dag,  ville  jeg  dø,  hvis  jeg  ikke  kunne  le.«4 

At  udvikle  humoristisk  sans  kan  også  hjælpe  os  til  at 
finde  vores  egen  identitet.  Unge  mennesker,  der 
stræber  efter  at  finde  ud  af,  hvem  de  virkelig  er,  tvivler 
ofte  på  deres  evne  til  at  møde  og  tackle  de  udfor- 
dringer, som  møder  dem  og  som  venter  forude.  De  vil 
opdage,  at  det  er  lettere  at  køre  hen  over  bumpene  og 
finde  deres  identitet,  hvis  de  udvikler  det  gode  humør, 
som  falder  dem  naturligt.  Det  er  vigtigt,  at  vi  alle  lærer 
at  le  ad  os  selv. 

En  vigtig  dimension  i  det  at  lære  at  le  ad  os  selv  er, 
at  undgå  at  være  bange  for  at  begå  fejl.  Da  jeg  var 
biskop,  ville  vi  gerne  have  et  wardskor.  Vi  havde  en  god 
korleder,  bror  Anderson.  Men  han  bad  mig  om  at  synge 
i  koret.  Jeg  følte,  at  jeg  for  at  støtte  bror  Anderson  og  de 

andre,  burde  synge  sammen  med  dem.  Men  det  gik 
helt  galt. 

Bror  Anderson  holdt  meget  af  at  opfordre  kormed- 
lemmer til  at  udvikle  deres  talenter  ved  at  synge  soloer. 
En  søndag  under  korøvelsen  bad  han  mig  om  at  synge  en 
lille  solo.  Jeg  havde  svært  ved  at  sige  nej,  mens  hele  koret 
hørte  på  det,  så  da  koret  sang  under  nadvermødet, 
forsøgte  jeg  at  synge  solostemmen.  Jeg  var  så  bange,  at 
papiret  skælvede  i  min  hånd,  og  jeg  kunne  knap  holde  på 
det.  Jeg  følte  mig  pinlig  berørt  og  ydmyget.  Min  maske  af 
værdighed  var  væk. 

Da  jeg  gik  ned  ad  mellemgangen  efter  mødet,  blev  jeg 
mødt  med  varme  smil  og  forståelse  og  støtte.  En  eller 
anden  sagde:  »Biskop,  det  gjorde  os  godt  at  se  dig  bange.« 
Den  dag  blev  biskoppen  mere  menneskelig. 

Vore  ledere  har  vist,  at  man  sagtens  kan  have  både 
tro  og  humor.  Det  siges  om  præsident  Heber  C.  Kimball 
(1801-1868),  at  han  bad  og  talte  med  Gud  »som  en 
mand  taler  med  en  anden«  (Abraham  3:11).  Men  »ved 
en  bestemt  lejlighed,  hvor  han  var  i  færd  med  at 
opsende  en  bøn  for  nogle  af  sine  medskabninger,  forbløf- 
fede han  dem,  der  knælede  sammen  med  ham,  ved  at 
bryde  ud  i  højlydt  latter  midt  under  bønnen.  Han 
genvandt  hurtigt  fatningen  og  alvoren  og  sagde  undskyl- 
dende: >Herre,  jeg  kommer  til  at  le,  når  jeg  beder  for 
nogle  bestemte  mennesker. <«5  Denne  humor  var  ikke 
tabt  på  hans  barnebarn  præsident  Spencer  W.  Kimball 
(1895-1985). 

En  anden,  som  besad  humor  og  begejstring,  var  ældste 
LeGrand  Richards  (1886-1983)  fra  De  Tolv  Apostles 
Kvorum.  En  dag  kiggede  en  stavspræsident  ind  på  mit 
kontor  for  at  tale  med  mig.  På  vej  ud  kiggede  han  ind  til 
ældste  Richards,  som  skulle  besøge  hans  stav  en  eller  to 
uger  senere.  Han  spurgte:  »Hvordan  har  du  det,  bror 
Richards?«  Den  store  apostel  sagde:  »Tja,  præsident,  det 
skal  jeg  sige  dig.  Min  krop,  det  hus,  jeg  bebor,  er  gammelt 


og  skrøbeligt.«  Og  så  tilføjede  han  med  styrken  af  sine  95 
leveår:  »Men  der  er  stadig  fut  i  den  rigtige  LeGrand 
Richards!« 

Humoristisk  sans  hjælper  os  også  til  at  finpudse  vore 
talenter.  Et  af  de  talenter,  som  vi  bør  udvikle,  er  evnen  til 
at  føle  med  andre,  og  det  omfatter  evnen  til  at  række  ud 
og  røre  andres  hjerter.  Når  vi  lærer  ikke  at  frygte,  kan  vi 
vække  kærlige  følelser  for  andre.  Ved  Helligåndens  hjælp 
udvikles  vore  talenter. 

Balance  betyder  for  en  stor  del,  at  man  er  klar  over, 
hvilke  ting  der  kan  ændres,  at  man  kan  sætte  dem  i  rette 
perspektiv  og  vide,  hvilke  ting  der  ikke  ændrer  sig.  Og 
balancen  ligger  også  i  vores  indstilling.  Må  vi  have  den 
indstilling,  at  vi  er  villige  til  at  opnå  balance  og  visdom  og 
forståelse  i  alt,  hvad  vi  gør.  □ 

NOTER: 

1.  Key  to  the  Science  ofTheology,  1877,  s.  101-102. 

2.  Thomas  Wentworth  Storrow  Higginson,  citeret  i  The  New 
Dictionary  ofThoughts,  1961,  s.  283. 

3.  Citeret  i  Burton  Stevenson  red.,  The  Home  Book  of 
Quotations,  1934,  s.  938. 

4.  Citeret  i  The  New  Dictionary  ofThoughts,  s.  283. 

5.  Orson  F.  Whitney,  The  Ufe  of  Heber  C.  Kimball,  1992,  s.  427. 

FORSLAG  TIL  SAMTALEEMNER  FOR  HJEMMELÆRERNE 

1 .  Det  er  vigtigt  for  vores  personlige  velbefindende  at 
finde  en  retfærdig  balance  i  tilværelsen. 

2.  Når  vi  træffer  de  rette  valg,  er  det  lettere  for  os  at 
følge  »den  Helligånds  ledelse«  (Mosiah  3:19),  som  vil 
hjælpe  os  til  at  bevare  balancen. 

3.  Balance  betyder  for  en  stor  del,  at  man  er  klar  over, 
hvilke  ting  der  kan  ændres,  at  man  kan  sætte  dem  i  rette 
perspektiv  og  vide,  hvilke  ting  der  ikke  ændrer  sig. 

4.  Det  er  lettere  at  køre  hen  over  livets  bump,  hvis  vi 
udvikler  humor  og  lærer  at  le  ad  os  selv. 

5.  Balancen  ligger  i  vores  indstilling,  som  kan  formes 
af  vore  retfærdige  ønsker  og  bøn  til  vor  himmelske  Fader. 

Stræb  efter  det  ypperlige 


P 


ræsident  Gordon  B.  Hinckley  har  sagt:  »Det  er 
beslutningens  store  time  for  enhver  af  os.  For 


mange  er  det  en  tid,  hvor  man  begynder  på  noget,  der 


gør  nu.  Vi  er  medlemmer  af  denne  storslåede  Kirke, 
hvis  indflydelse  mærkes  over  hele  verden.  Vi  er  folk, 
der  lever  både  i  nuet  og  i  fremtiden  ...  Vær  ypperlige« 


vil  vare  ved  resten  af  livet.  ...  Hæv  jer  til  et  højere      (»Stræb  efter  det  ypperlige«,  Uahona,  september  1999, 


niveau  af  åndelig,  mental  og  fysisk  ypperlighed 
Det  kan  lade  sig  gøre.  Du  er  måske  ikke  et 


geni.  Måske  savner  du  visse  færdigheder. 
Men  mange  af  os  kan  gøre  mere,  end  vi 


s.  6).  Det  følgende  er  beretninger  om  unge,  der 


lar  opnået  ypperlighed  i  deres  liv  ved  at 
stræbe  efter  at  følge  Frelseren  Jesu  Kristi 
eksempel  og  efterleve  hans  evangelium. 


Kig  og  se 

Shane  Wise,  som  fortalt  til  Christie  Giles 

Er  han  da  ikke  klar  over,  at  vi  kommer  for  sent  til  en 
aftale  med  den  bedste  familie,  jeg  nogensinde  har 
undervist?  skreg  det  i  mit  hoved,  mens  jeg  vendte  min 
cykel.  Jeg  var  missionær  i  Taipei-missionen  i  Taiwan,  og 
min  nye  kammerat  ældste  Loo  sakkede  som  sædvanlig 
bagud. 

Jeg  så,  at  han  var  i  færd  med  at  tale  til  en  kvinde,  der 
vredt  havde  en  kæp  i  den  ene  hånd,  mens  hun  med  den 
anden  holdt  fat  i  en  lille,  klynkende  dreng.  Jeg  lyttede, 
mens  ældste  Loo  overtalte  hende  til  ikke  at  prygle 
drengen.  Hun  gik  derfra  uden  kæppen. 

Da  vi  endelig  nåede  frem  til  vores  bestemmelsessted, 
belærte  min  kammerat  familien  om  »det  første  og  største 
bud«,  at  elske  Herren.  »Men  der  er  et  andet,  som  står  lige 
med  det,«  læste  han.  »Du  skal  elske  din  næste  som  dig 
selv«  (Matt  22:38-39). 


Det  gippede  i  mig.  Skønt  jeg  havde  underviste  i  denne 
lektion  mange  gange,  var  det,  som  om  jeg  hørte  skrift- 
stedet for  første  gang.  Jeg-  ville  jo  også  have  hjulpet  den  lille 
dreng,  hvis  vi  ikke  havde  været  forsinkede,  tænkte  jeg.  Men 
jeg  kunne  ikke  overbevise  mig  selv. 

Efter  den  smukke  lektion  om  ofre  og  tjeneste  kørte  vi 
videre  til  vores  næste  aftale.  Men  inden  vi  var  nået  ret 
langt,  opdagede  jeg,  at  jeg  igen  var  alene.  Ældste  Loo 
hjalp  en  fuld  mand,  der  havde  smadret  sin  motorcykel. 

Mens  vi  cyklede  langsomt  gennem  en  travl  markeds- 
plads, stoppede  min  kammerat  igen.  Jeg  så  til,  mens  han 
knælede  ned  ved  siden  af  et  grædende  barn,  som  tilsyne- 
ladende var  kommet  væk  fra  sine  forældre.  Barnets  øjne 
var  røde  og  ophovnede,  og  hans  ansigt  var  strimet  af  tårer. 
Vi  kørte  ikke  videre,  før  ældste  Loo  havde  fået  nogle  folk 
til  at  love,  at  de  nok  skulle  finde  drengens  forældre. 

Jeg  kørte  tavst  efter  ham,  mens  tankerne  for  gennem 
mit  hoved.  Hvorfor  havde  jeg  ikke  bemærket  den  grædende 
dreng?  Eller  motorcyklisten?  Hvorfor  så  han  det,  jeg  overså? 

Og  så  slog  det  mig.  Han  så  muligheder  for  at  tjene, 
fordi  han  kiggede  efter  dem.  Han  sakkede  ikke  bagud, 
fordi  han  bare  nød  landskabet.  Han  kiggede  efter  folk 
i  nød. 

Jeg  spekulerede  på,  hvad  jeg  ville  se,  hvis  jeg  virkelig 
kiggede  efter. 

Næste  morgen  for  jeg  ikke  af  sted  foran  min 
kammerat.  Vi  kørte  side  om  side,  mens  vi  kiggede,  lyttede 
og  var  parat  til  at  tjene. 


Når  jeg  siden  da  har  følt,  at  ingen  har  brug  for  min 
hjælp,  så  har  jeg  sat  farten  ned  og  kigget  efter.  Det  er 
utroligt,  hvad  jeg  får  øje  på. 

En  studieplan 

Anna  Albano 

Da  jeg  var  blot  fem  år  gammel,  sagde  min  far,  at  han 
var  imponeret  over  mine  kladdehæfter  fra  første 
klasse.  Han  sagde,  at  jeg  skulle  benytte  enhver  lejlighed 
til  at  lære.  Da  han  døde  kort  efter,  var  det  sidste  gang,  jeg 
så  min  far  rigtig  tilfreds  med  mig.  Som  følge  deraf  har  jeg 
altid  studeret  for  min  egen  skyld,  men  også  for  min  fars. 

Mange  år  senere,  da  jeg  gik  på  univer- 
sitet, sled  jeg  i  det  og  nød  mine  studier. 
Da  jeg  blev  døbt  som  medlem  af  Napoli 
Centro  Gren  i  Italien,  var  min  glæde 
fuldkommen.  Jeg  havde  fundet  den 
sandhed,  jeg  altid  havde  søgt  efter.  Jeg 
tilbragte  mange  dejlige  timer  med  at  læse 
i  Mormons  Bog,  andre  skrifter  og  Liahona 
(italienske).  Jo  mere  jeg  studerede  disse 
inspirerede  værker,  desto  større  blev  mit 
ønske  om  at  lære.  Hvilken  stor  glæde 
fandt  jeg  ikke  i  studere  evangeliet!  Jeg 
elskede  at  efterleve  budene  i  praksis  og  at 
gå  ud  som  besøgslære rinde  og  hjælpe 
missionærerne. 

Men  mens  min  søgen  efter  åndelig 
lærdom  øgedes,  haltede  mine  universi- 
tetsstudier bagefter.  Jeg  dumpede  endda 
til  et  par  eksaminer,  fordi  jeg  ikke  havde 
studeret  nok.  Da  min  mor,  som  ikke  var 
medlem  af  Kirken,  fandt  ud  af,  at  jeg 
havde  ændret  vaner,  sagde  hun:  »Nu  er 
det  nok  med  den  Kirke!  Nu  er  det  nok 
med  de  mormoner!« 
Hendes  ord  sårede  mig.  Min  adfærd  var  jo  ikke 
Kirkens  skyld.  Fejlen  var  min.  Jeg  skammede  mig  over 
at  være  sådan  et  dårligt  eksempel  for  min  mor. 

Jeg  vidste,  at  mine  universitetsstudier  var  vigtige,  men 
jeg  kunne  ikke  opgive  det  studium,  der  glædede  min  sjæl 
sådan.  Hvad  skulle  jeg  gøre?  Jeg  henvendte  mig  til  Gud  i 
bøn.  Endelig,  efter  mange  bønner,  modtog  jeg  et  svar. 

I  dag  ligger  der  to  stabler  bøger  på  mit  bord.  Til  højre 
ligger  skrifterne  og  det  nyeste  nummer  af  Liahona.  Til 
venstre  ligger  bøgerne  til  min  næste  eksamen.  Hver  dag 
begynder  og  afslutter  jeg  mine  studier  med  et  skriftsted. 
Jeg  har  sat  en  fast  tidsplan,  hvor  jeg  belønner  mig  selv 


med  en  artikel  fra  Kirkens  tidsskrift  eller  et  kapitel  i 
Mormons  Bog  under  mine  pauser  fra  studierne. 

Det  har  lært  mig  en  lektie.  Vi  bør  udvikle  os  selv  i  alle 
gode  ting,  så  vi  kan  være  gode  eksempler  og  tjene  andre. 
Jesus  selv  »gik  frem  i  visdom  og  vækst  og  yndest  hos  Gud 
og  mennesker«  (Luk  2:52). 

Jeg  vil  holde  fast  ved  min  studieplan,  så  jeg  altid  kan 
holde  mig  nær  Herren  og  finde  måder,  hvorpå  jeg  kan 
tjene  ham  i  alle  mine  aktiviteter  -  både  åndelige  og 
timelige. 

Tilpasning 

Jennifer  Parry 


M 


ens  jeg  lå  i  sengen  på  mit  motelværelse  og  så 
frem  til  næste  dags  statsmesterskab  i  terrænløb, 
kæmpede  jeg  med  alle  de  følelser,  en  16-årig  oplever.  Jeg 
følte,  at  jeg  løb  dårligere  end  tidligere  år.  Jeg  følte  mig 
grim.  Det,  at  jeg  aldrig  havde  haft  en  kæreste  eller  været 
ude  med  en  dreng,  gjorde,  at  jeg  følte  mig  endnu  mere 
usikker.  Jeg  ville  så  gerne  føle  mig  accepteret. 

Jeg  var  gået  tidligt  i  seng,  og  mine  holdkammerater 
troede,  at  jeg  sov.  Jeg  hørte  dem  fnise,  da  de  puffede  til 
min  skulder  og  sagde:  »Her,  Jenny.  Drik  lidt  vand.«  Jeg 
kunne  tydeligt  lugte,  at  det  ikke  var  vand. 

Jeg  blev  vred  på  disse  »venner«,  fordi  de  ville  lave 
numre  med  mig.  Hvor  dum  troede  de,  at  jeg  var?  Jeg  var 
bange  for,  at  de  måske  ville  tvinge  spiritussen  ned  i  halsen 
på  mig.  Jeg  længtes  efter  min  trygge  familie,  men  det 
virkede  barnligt  for  en  på  min  alder. 

Tusinder  af  spørgsmål  for  gennem  mit  hoved.  Hvis  jeg 
drikker,  bliver  jeg  så  optaget  i  den  populære  kreds?  Vil 
spiritus  gøre  mig  smuk!  Vil  den  give  mig  en  kæreste?  Vil  det 
gøre  mig  i  stand  til  at  løbe  hurtigere  eller  måske  vinde  løbet 
i  morgen? 

Jeg  kendte  svarene  på  de  spørgsmål.  Jeg  sagde  meget 
bestemt:  »Nej.  Det  er  ikke  vand.  Jeg  drikker  det  ikke.« 


MARTS       2000 
11 


Selv  om  begge  pigerne  vandt  over  mig  i  løbet  næste  dag, 
vidste  jeg,  at  jeg  havde  vundet  et  langt  vigtigere  løb  i 
Herrens  øjne. 

Busturen  hjem  syntes  uendelig  lang.  Jeg  glædede  mig 
til  at  komme  hjem  til  min  familie  og  fortælle  min  mor, 
hvad  der  var  sket. 

Ved  aftensmaden  næste  dag  gav  mor  mig  en  gave. 
Mine  fem  søskende  kiggede  på,  mens  jeg  pakkede  den  ud. 
Gaven  var  et  tegn  på,  at  min  familie  var  stolt  af  min 
beslutning  om  at  efterleve  visdomsordet. 

Ved  aftensmaden  den  aften  fik  min  familie  mig 
til  at  føle  mig  talentfuld,  smuk  og  accepteret  -  en  accept, 


som  jeg  måske  aldrig  finder  i  skolen  eller  på  et  terræn- 


løberhold. 


Forberedelser  til  livets  storme 

Anja  Muller 

I  Nordtyskland,  hvor  jeg  bor,  havde  vinterens  snestorme 
ladet  vente  på  sig.  Så  jeg  bed  ikke  særlig  mærke  i 
vejrudsigtens  snevarsling  den  morgen.  Hvis  vejret  skulle 
slå  om,  så  er  jeg  jo  nok  nået  hjem.  Jeg  skyndte  mig  ud  for  at 
nå  bussen  -  uden  at  være  varmt  klædt  på. 

Da  skolen  var  færdig,  sneede  det  voldsomt,  og  da  jeg 
steg  af  bussen,  skulle  jeg  cykle  resten  af  vejen  hjem.  Jeg  var 

vred  på  mig  selv,  fordi  jeg  havde  ignoreret  vejrudsigten  i 
radioen. 

Den  bidende  østenvind  blæste  imod  mig,  og  små 
snefnug  slog  mod  mit  ansigt  som  tusinder  af  nåle.  Den 
isnende  kulde  krøb  ind  over  min  krop.  Hjemturen  var 
ikke  alene  vanskelig,  men  også  smertefuld. 

Da  jeg  endelig  nåede  hjem,  skiftede  jeg  tøj  og  kiggede 
på  snestormen  fra  mit  varme  værelse.  Det  slog  mig,  at 
livet  kan  sammenlignes  med  min  oplevelse  den  dag. 

Vi  ved,  at  til  tider  vil  vores  tro  og  lydighed  blive  sat  på 
prøve,  men  nogle  gange  ignorerer  vi  alligevel  advarslerne 


og  forbereder  os  ikke  godt  nok  til  at  kunne  modstå  fristel- 
serne. Jeg  ved  af  personlig  erfaring,  at  vi  kan  befinde  os  i 
en  ubehagelig  situation  hurtigere,  end  vi  aner.  Andelig 
forberedelse  hjælper  os  til  at  vide,  hvad  vor  himmelske 
Fader  forventer  af  os,  og  forberedelsen  gør  det  muligt  for 
vores  ånd  at  styre  vores  krop,  når  vi  bliver  fristet. 
Forberedelse  er  langt  bedre  end  at  måtte  opleve  syndens 
smerte. 

Vi  bør  hver  især  berede  os  på  livets  kommende 
storme,  selv  når  vi  endnu  ikke  kan  se  dem  ude  i  hori- 
sonten. □ 

FORSKELLIGHED  OG  VALG  HØRER  IKKE  TIL  DET,  DER  VEJER 
TUNGEST  I  LOVEN.  DE  TUNGTVEJENDE  TING,  DER  FØRER 
OS  FREM  MOD  VORES  MÅL  OM  EVIGT  LIV,  ER  KÆRLIGHED 
TIL  GUD,  LYDIGHED  MOD  HANS  BUD  OG  ENIGHED  I 
UDFØRELSEN  AF  HANS  KIRKES  VÆRK. 

Ældste  Dallin  H.  Oaks 

De  Tolv  Apostles  Kvorum 

IMatthæusevangeliet  findes  Frelserens  fordømmelse 
af  de  skriftkloge  og  farisæerne:  »I  giver  tiende  af 
mynte,  dild  og  kommen,  men  I  forsømmer  det  i 
loven,  der  vejer  tungere,  ret  og  barmhjertighed  og 
troskab.  Det  ene  skal  gøres  og  det  andet  ikke  forsømmes« 
(Matt  23:23;  fremhævelse  tilføjet). 

Jeg  vil  gerne  tale  om  nogle  af  de  ting,  »der  vejer 
tungere«,  som  vi  måske  overser,  hvis  vi  fokuserer 
udelukkende  på  det,  der  betyder  mindre.  De  tungt- 
vejende ting,  som  jeg  taler  om,  er  egenskaber  som 
tro  og  den  kærlighed  til  Gud  og  hans  værk,  som  vil 
føre  os  fremad  mod  vores  evige  mål. 

Når  jeg  nu  taler  om  det,  der  vejer  tungere,  vil 
jeg  gerne  stille  vores  endelige  mål  om  evigheden 
op  i  kontrast  til  de  jordiske  metoder  eller  kortsig- 
tede planer,  som  vi  bruger  for  at  nå  dem.  Apostlen 
Paulus     beskrev    forskellen     mellem    jordisk    og 
himmelske  perspektiv  med  følgende  ord:  »  ...  for  vi  ser 
ikke  på  det  synlige,  men  på  det  usynlige;  det  synlige  varer 
jo  kun  en  tid,  det  usynlige  evigt«  (2  Kor  4:18). 

Hvis  vi  koncentrerer  os  for  intenst  om  vores  letfatte- 
lige jordiske  metoder  eller  hensigter,  kan  vi  tabe  vore 
evige  mål  af  syne,  det,  som  apostlen  kaldte  »det  usynlige«. 


Hvis  vi  gør  det,  kan  vi  glemme,  hvor  vi  burde  være  på  vej 
hen  og,  set  i  evigt  perspektiv,  stå  i  stampe.  Vi  forbedrer 
ikke  vores  stilling  i  evigheden  ved  blot  at  flyve  længere  og 
hurtigere  i  det  jordiske  liv,  men  ved  bevidst  at  bevæge  os 
i  den  rigtige  retning.  Som  Herren  har  formanet  os  i  en 
nutidig  åbenbaring:  »...  det,  som  Ånden  vidner  for  jer, 
netop  det  vil  jeg,  at  I  skal  gøre  i  hjertets  hellighed  og 
vandre  retskaffent  for  mig  og  tænke  over  jeres  frelses  mål« 
(L&P  46:7;  fremhævelse  tilføjet). 

Vi  må  ikke  forveksle  midlet  med  målet.  Køretøjet  er 
ikke  destinationen.  Hvis  vi  taber  vore  evige  mål  af  syne, 
vil  vi  måske  mene,  at  det  vigtigste  er,  hvor  hurtigt 
vi  kører,  og  at  enhver  vej  vil  føre  os  til  vores  mål. 
Apostlen  Paulus  beskrev  denne  indstilling  som  at  have 
»nidkærhed  for  Gud,  men  uden  forstand«  (Rom  10:2). 
Nidkærhed  er  en  metode,  ikke  et  mål.  Nidkærhed  -  selv 
nidkærhed  for  Gud  -  skal  udøves  med  forstand  og  kund- 
skab om  Guds  bud  og  hans  plan  for  sine  børn.  Med 
andre  ord  må  det,  der  vejer  tungere  ved  de  evige  mål, 
ikke  fortrænges  af  den  jordiske  metode,  hvor  fremra- 
gende den  end  måtte  være. 

Foreløbig  har  jeg  talt  generelt.  Nu  vil  jeg  give  tre 
eksempler. 

FAMILIEN 

Alle  sidste  dages  hellige  forstår,  at  det  at  have  en  evig 
familie  er  et  evigt  mål.  Ophøjelse  er  et  familieanliggende, 
som  ikke  kan  opnås  uden  for  den  evige  ægteskabspagt, 
som  gør  fortsættelsen  af  herlige  familiebånd  mulige.  Men 
det  betyder  ikke,  at  alt  hvad  der  har  med  jordiske  fami- 
lier at  gøre,  er  et  evigt  mål.  Der  er  mange  kortsigtede  mål 
forbundet  med  familier  -  såsom  familiefællesskab  eller 
familiesolidaritet  eller  kærlighed  -  som  er  metoder,  men 
ikke  de  evige  mål,  som  vi  stræber  efter  mere  end  noget 
andet.  For  eksempel  er  familiesolidaritet  i 
udførelsen  af  onde  gerninger  tydeligvis 


ikke  en  dyd.  Det  samme  gælder  familiesolidaritet,  som 
går  ud  på  at  dække  over  og  videreføre  onde  skikke  som 
misbrug. 

Formålet  med  jordiske  familier  er  at  sætte  børn  i 
verden,  at  lære  dem,  hvad  der  er  rigtigt,  og  at  forberede 
alle  familiens  medlemmer  på  at  blive  ophøjet  i  evige 
familieforhold.  Evangeliets  plan  omfatter  den  form  for 
familiestyrelse,  disciplin,  solidaritet  og  kærlighed,  som 
tjener  disse  overordnede  mål.  Men  selv  kærligheden  til 
familiens  medlemmer  er  underlagt  det  overordnede, 
første  bud,  som  er  kærlighed  til  Gud  (se  Matt  22:37-38), 
og  Frelserens  formaning:  »Elsker  I  mig,  så  hold  mine  bud« 
(Joh  14:15).  Som  Jesus  sagde:  »Den,  der  elsker  far  eller 
mor  mere  end  mig,  er  mig  ikke  værd,  og  den,  der 
elsker  søn  eller  datter  mere  end  mig,  er  mig  ikke 
værd«  (Matt  10:37). 

VALG  ELLER  HANDLEFRIHED 

Mit  næste  eksempel  i  dette  budskab  om  det,  der  vejer 
tungere,  er  valgets  eller  handlefrihedens  rolle. 

Få  filosofier  har  større  mulighed  for  at  føre  os  på 
vildspor  end  tanken  om,  at  valg  eller  handlefrihed  er  et 
mål  i  sig  selv.  For  sidste  dages  hellige  er  den  mulige  forvir- 
ring til  dels  et  resultat  af  den  kendsgerning,  at  handle- 
frihed -  retten  til  at  vælge  -  er  et  grundlæggende  princip 
for  det  jordiske  liv.  Uden  denne  dyrebare  gave  fra  Gud 
kunne  vi  ikke  opnå  hensigten  med  det  jordiske  liv.  For  at 
sikre  vores  handlefrihed  i  dette  liv,  udkæmpede  vi  det 
store  slag,  som  Johannes  Åbenbaring  kalder  »krig  i 
himlen«.  Denne  førjordiske  kamp  endte  med,  at  djævelen 
og  hans  engle  blev  kastet  ud  af  himlen  og  nægtet  mulig- 
heden for  at  få  et  fysisk  legeme  her  på  jorden  (se  Ab 
12:7-9). 

Men  vi  vandt  krigen  om  at  sikre  handlefriheden. 
Prøven  i  denne  jordiske  efterkrigstilstand  drejer  sig  ikke 
om  at  sikre  handlefriheden,  men  om  at  anvende  den  -  til 
at  vælge  godt  fremfor  ondt,  så  vi  kan  opnå  vore  evige 
mål.  I  dette  liv  er  handlefrihed  en  metode,  ikke  et  mål. 

Selvfølgelig  må  vi  i  dette  liv  stadig  træffe  mange 
beslutninger  om,  hvilke  restriktioner  eller  konsekvenser 
der  skal  pålægges  vore  valg.  Men  de  beslutninger 
henhører  under  overskriften  frihed,  ikke  handlefrihed. 
Mange  forstår  ikke  den  vigtige  kendsgerning.  Det  er 
vores  ansvar,  at  anvende  vores  handlefrihed  i  en  verden 
fuld  af  valg.  Det  nytter  ikke  at  lade,  som  om  vores  hand- 
lefrihed er  taget  fra  os,  når  vi  ikke  kan  udøve  den  uden 
ubehagelige  konsekvenser. 

Eftersom  valg  er  en  metode,  kan  valg  benyttes  til  både 
godt  eller  ondt  i  enhver  sag,  og  vores  valg  kan  tjene 
forskellige  mål.  De,  der  derfor  betragter  friheden  til  at 
vælge  som  et  mål  i  sig  selv,  kan  let  henfalde  til  at  forsvare 
et  hvilket  som  helst  valg.  »Valg«  kan  endda  blive  et 
slogan  til  at  retfærdiggøre  et  bestemt  valg.  Der  er  for 
eksempel  dem,  der  i  dag  siger,  at  de  er  for  fri  abort, 
hvilket  vil  sige,  at  de  er  imod  alle  lovmæssige  begræns- 
ninger af  en  kvindes  ret  til  at  abortere  et  foster. 


Som  ung  advokat  for  mere  end  30  år  siden  udgav  jeg 
en  af  de  første  artikler  om  de  juridiske  konsekvenser  ved 
abort.  Siden  da  har  jeg  været  en  informeret  iagttager  af 
nationens  debat  og  den  amerikanske  højesterets  uheldige 
afgørelser  i  forbindelse  med  den  såkaldte  »ret  til  abort«. 
Jeg  har  været  fascineret  af,  hvor  snedigt  de,  der  har 
stræbt  efter  og  som  nu  forsvarer  legal  abort,  har  fået 
emnet  væk  fra  debatten  om  de  moralske,  etiske  og  læge- 
lige argumenter  for  og  imod  begrænsning  af  abort  og  i 
stedet  fokuseret  debatten  på  emnet  valgfrihed.  Sloganet 
»valgfrihed«  har  en  næsten  magisk  virkning,  der  retfær- 
diggør abort  og  neutraliserer  modstanden  mod  det. 

Disse  valgfrihedsslogans  har  især  virket  forledende 
på  sidste  dages  hellige,  fordi  vi  ved,  at  handlefrihed,  der 
kan  beskrives  som  retten  til  at  vælge,  er  en  grund- 
læggende nødvendighed  for  evangeliets  plan.  Ifølge  den 
teologiske  definition  er  alle  sidste  dages  hellige  for  valg- 
frihed. Men  sagen  ender  ikke  med,  at  vi  er  for  valg- 
frihed, når  det  gælder  moralsk  handlefrihed.  Valg  er  en 
metode,  ikke  det  endelige  mål.  Vi  er  ansvarlige  for  vores 
valg,  og  kun  retfærdige  valg  fører  os  frem  mod  vore 
evige  mål. 

I  denne  sag  følger  de  sidste  dages  hellige  profeternes 
lærdomme.  På  dette  område  er  den  profetiske  vejledning 
klar.  Herren  har  befalet:  »Du  må  ikke  ...  slå  ihjel  eller 
gøre  noget  sådant«  (L&P  59:6).  Kirken  er  imod  valgfri 
abort  af  personlige  eller  sociale  hensyn.  Vore  medlemmer 
lærer,  at  bortset  fra  nogle  meget  sjældne  undtagelser  må 
de  ikke  underkaste  sig,  udføre,  opfordre  til,  betale  for 
eller  arrangere  aborter.  Den  befaling  fortæller  os,  hvad  vi 
skal  gøre  med  hensyn  til  det,  der  vejer  tungere  i  loven,  de 
valg,  som  vil  føre  os  frem  mod  evigt  liv. 

I  dagens  verden  er  vi  ikke  tro  mod  vore  lærdomme, 
hvis  vi  bare  er  for  valgfrihed.  Vi  må  forsvare  de  rette  valg. 
De,  der  nægter  at  tænke  videre  end  bare  slogans  og 
mottoer,  kommer  væk  fra  de  mål,  de  foregiver  at  søge  og 
ender  med  at  yde  støtte  til  noget,  som  de  næppe  ville 
støtte,  hvis  det  blev  forelagt  for  dem  uden  omsvøb. 

Tænk  for  eksempel  på  den  brug,  som  nogle  har  gjort  af 
de  mulige  undtagelser  fra  vores  klare  lærdomme  mod 
abort.  Vore  ledere  har  sagt,  at  de  eneste  mulige  undta- 
gelser er,  når  graviditeten  skyldes  voldtægt  eller  incest, 
eller  når  en  kompetent  læge  konkluderer,  at  moderens  liv 
eller  helbred  er  i  alvorlig  fare,  eller  at  fosteret  har  så 
alvorlige  defekter,  at  barnet  ikke  vil  overleve  fødslen. 
Men  selv  disse  undtagelser  retfærdiggør  ikke  automatisk 
abort.  Eftersom  abort  er  en  meget  alvorlig  sag,  rådes  vi  til 
kun  at  overveje  det  efter,  at  de  ansvarlige  personer  har 
talt  med  deres  biskopper  og  modtaget  guddommelig 
bekræftelse  gennem  bøn. 

Nogle  sidste  dages  hellige  siger,  at  de  afskyr  abort,  men 
de  fremfører  disse  ekstreme  tilfælde  som  årsag  til  deres 
holdning,  at  loven  bør  tillade  provokeret  abort  i  alle 
tilfælde.  Sådanne  mennesker  bør  se  i  øjnene,  at  de  tre 
undtagelser  er  utroligt  sjældne.  For  eksempel  udgør  gravi- 
ditet som  følge  af  voldtægt  eller  incest  -  den  omstæn- 
dighed, som  oftest  citeres  af  dem,  der  bruger  undtagelserne 
som  undskyldning  for  fri  abort  -  kun  en  brøkdel  af  abor- 
terne. Mere  end  95%  af  de  millioner  aborter,  der  hvert  år 
udføres,  afslutter  livet  på  et  foster,  der  er  blevet  undfanget 
ved  samleje  efter  fælles  samtykke.  I  95%  af  tilfældene  er 
abort  altså  ikke  et  udtryk  for  forsvar  af  valgfrihed,  men  et 
forsøg  på  at  undgå  konsekvenserne  af  det.1  At  anvende 
argumenter  om  »valgfrihed«  som  retfærdiggørelse  for  at 
ændre  konsekvenserne  af  valg  er  et  klassisk  tilfælde  af,  at 
man  forsømmer  det,  som  Frelseren  kaldte,  »det  i  loven,  der 
vejer  tungere«. 

Et  fremtrædende  grundlag  for  de  verdslige  eller  filo- 
sofiske argumenter  for  abort  er  argumentet,  at  en  kvinde 
har  ret  til  at  bestemme  over  sin  egen  krop.  For  ikke  så 
længe  siden  modtog  jeg  et  brev  fra  en  klog  sidste  dages 
hellig  uden  for  USA,  som  havde  analyseret  det  argu- 
ment ud  fra  et  verdsligt  synspunkt.  Eftersom  hans 
analyse  når  den  samme  konklusion,  som  jeg  forsvarer  ud 
fra  et  religiøst  synspunkt,  citerer  jeg  det  her  til  glæde  for 


dem,  der  er  mere  tilbøjelige  til  at 

lade  sig  overtale  af  den  slags  argumenter: 

»Enhver  kvinde  har,  inden  for  naturens  grænser, 
retten  til  at  vælge,  hvad  der  skal  eller  ikke  skal  ske  med 
hendes  krop.  Men  enhver  kvinde  har  samtidig  ansvar  for, 
hvordan  hun  bruger  sin  krop.  Hvis  hun  på  grund  af  sine 
valg  foretager  sig  noget,  der  fører  til,  at  et  foster 
undfanges,  så  har  hun  ikke  blot  retten  til,  men  også 
ansvaret  for  det  foster.  Hvis  det  er  en  uønsket  graviditet, 
har  hun  ikke  ret  til  at  afslutte  den  ud  fra  en  påstand  om, 
at  hun  har  ret  til  at  vælge.  Hun  har  selv  valgt,  hvad  der 
skulle  ske  med  hendes  krop,  da  hun  udsatte  sig  for  en 
mulig  graviditet.  Hun  har  haft  mulighed  for  at  vælge.  Har 
hun  ikke  nogen  bedre  grund,  burde  hendes  samvittighed 
fortælle  hende,  at  abort  er  et  meget  uansvarligt  valg. 

Hvad  er  så  en  god  grund/  Eftersom  et  menneskefoster 
har  reel  og  uendelig  menneskelig  værdi,  kan  den  eneste 
gode  grund  til  abort  være  en  krænkelse  af  eller  trussel 
mod  kvindens  ret  til  at  vælge,  hvad  der  skal  eller  ikke 
skal  ske  med  hendes  krop.  Sociale,  uddannelsesmæssige, 
økonomiske  og  personlige  overvejelser  vejer  ikke  tungere 
end  værdien  af  det  liv,  som  findes  i  fosteret.  Disse  over- 
vejelser kan  alene  føre  til  en  beslutning  om  at  bortadop- 
tere barnet  efter  fødslen,  men  ikke  til  at  afslutte  dets 
eksistens  i  livmoderen. 

Kvindens  ret  til  at  vælge,  hvad  der  skal  eller  ikke  skal 
ske  med  hendes  krop,  krænkes  helt  klart  af  voldtægt  eller 
incest.  Når  undfangelsen  er  en  følge  af  dette,  har  kvinden 
både  moralsk  og  juridisk  ret  til  abort,  fordi  graviditeten  er 
resultat  af  en  andens  uansvarlighed,  ikke  hendes  egen. 
Hun  behøver  ikke  at  tage  ansvar  for  den.  At  bruge  loven 
til  at  tvinge  hende  til  at  gennemføre  graviditeten,  ville 
være  en  yderligere  krænkelse  af  hendes  rettigheder.  Hun 
har  også  ret  til  at  afslå  abort.  Det  vil  give  hende  retten  til 
fosteret  og  ansvaret  for  det.  Hun  kan  senere  opgive  den 
ret  og  dette  ansvar  ved  at  bortadoptere  barnet  efter 
fødslen.  Begge  dele  vil  være  et  ansvarligt  valg.« 

Manden,    som 
skrev  disse  ord,  brugte 
samme   argumenter   for   de 
andre  undtagelser  i  vores  lære,  nemlig 
moderens  helbred  og  et  barn,  der  ikke  kan  overleve  fødslen. 

Jeg  vil  afslutte  denne  drøftelse  af  valgfrihed  med  to 
korte  argumenter. 

Hvis  vi  siger,  at  vi  personligt  er  imod  abort,  men 
offentligt  støtter  abort,  siger  vi,  at  vi  ikke  vil  gøre  vores 
indflydelse  gældende  for  at  sikre  love,  der  opfordrer  til 
retfærdige  valg  i  sager,  som  Guds  tjenere  har  erklæret  for 
alvorlig  synd.  Jeg  opfordrer  sidste  dages  hellige,  som  har 
den  indstilling,  til  at  spørge  sig  selv,  hvilke  andre  grove 
synder  kan  afkriminaliseres  eller  favoriseres  af  loven  ud 
fra  teorien  om,  at  mennesker  ikke  bør  hindres  i  deres 

valg.  Bør  vi  afkrimina- 
lisere eller  mildne  de  juridiske  følger 
af  børnemisbrug?  Eller  dyremishandling?  Eller  forure- 
ning?  Eller  bedrageri?  Eller  fædre,  der  vælger  at  forlade 
deres  familie  for  at  nyde  større  frihed? 

På  lignende  måde  er  der  andre,  som  støtter  abort- 
loven  ud  fra  den  betragtning,   at  vi  ikke  bør 
lovgive    i    moralske    anliggender.    De,    der 
indtager  den  holdning,  bør  gøre  sig  klart,  at 
kriminalretten    ikke    omfatter    andet    end 
moralske  spørgsmål.  Bør  vi  ophæve  alle  lov, 
der  har  et  moralsk  grundlag,  så  staten  ikke 
straffer  valg,  som  nogle  måtte  betragte  som 
umoralske?  En  sådan  beslutning  ville  fjerne 
stort  set  alle  love  mod  forbrydelser. 


Vores  profetiske  vejledning  er 

klar.  Herren  har  befalet:  »Du 

må  ikke  ...  slå  ihjel  eller  gøre 

noget  sådant.«  Kirken  er  imod 

fri  abort  af  personlige  eller 

sociale  hensyn. 


/ 


FORSKELLIGHED 

Min  sidste  illustration  af  de  triste  følger  af  at  forveksle 
midlet  med  målet,  metoder  og  slutresultat,  angår  ordet 
forskellighed.  Det  har  nok  været  årsag  til  mere  forvirring 
end  noget  andet  i  vore  dage.  En  anden  dommer 
kommenterede  for  nyligt  ændringer  i  kultur  og  værdier 
med  ordene:  »En  ny  trosbekendelse,  der  hylder  forskel- 
ligheden, synes  at  vinde  frem  og  erklære:  >Uenighed  gør 
stærk! <«2  Selv  i  religiøse  sammenhænge  hører  vi  ofte 
udtalelsen  om  at  »glæde  os  over  forskellighed«,  som  om 
forskellighed  i  sig  selv  var  et  mål. 

Ordet  forskellighed  kan  bruges  til  at  beskrive  en  tilstand, 
som  når  man  taler  om  »racemæssig  og  kulturel  forskel- 
lighed«. Det,  som  vi  nu  kalder  »forskellighed«,  omtales  i 
skrifterne  som  en  tilstand.  Det  ses  tydeligt,  der  hvor 
forskelle  mellem  Guds  børn  omtales,  så  som  i  de  utallige 
henvisninger  til  slægter,  stammer,  tungemål  og  folk. 

Men  de  ting,  som  skrifterne  siger,  at  vi  skal  søge  på 
vejen  frem  mod  vores  evige  mål,  er  idealer  som  kærlighed 
og  lydighed.  Disse  idealer  antager  os  ikke,  som  vi  er,  men 
fordrer,  at  vi  hver  især  ændrer  os.  Jesus  bad  ikke  om,  at 
hans  tilhængere  matte  være  »forskellige«.  Han  bad  om, 
at  de  måtte  være  »ét«  (Joh  17:21-22).  Nutidig  åbenba- 
ring siger  ikke:  »Vær  forskellige,  og  dersom  I  ikke  er 
forskellige,  er  1  ikke  mine.«  Der  står:  »Vær  et,  og  dersom 
I  ikke  er  et,  er  I  ikke  mine«  (L&dP  38:27). 

Eftersom  forskellighed  er  en  tilstand,  en  metode,  et 
kortsigtet  mål,  og  ikke  det  endelige  mål,  er  det,  når 
kravet  om  forskellighed  bringes  op,  passende  at  spørge: 
»Hvilken  slags  forskellighed/«  eller  »Forskellighed 
under  hvilke  omstændigheder  eller  forhold?«  eller 
»Forskellighed  med  hvilket  formål?«  Det  gælder  især  i 
debatter  om  politik,  der  ikke  bør  føres  ud  fra  slogans, 
men  ud  fra  de  mål,  som  vi  stræber  efter,  og  de  metoder 
eller  kortsigtede  mål,  som  vil  fremme  dem.  Forskellighed 
for  forskellighedens  egen  skyld  er  meningsløs  og  fører 
helt  klart  til  uacceptable  resultater.  Hvis  forskellighed  er 
målet  for  et  nabolag,  betyder  det  så,  at  vi  bør  sikre  os,  at 


disse  nabolag  omfatter  tyve  og  pædofile,  slagterier  og  spil- 
devandsforurening? Forskellighed  kan  være  en  god 
metode  til  at  opnå  nogle  langsigtede  mål,  men  diskussi- 
oner om  politik  bør  gå  dybere  end  bare  slogans,  så  man 
finder  målet,  definerer  den  foreslåede  forskellighed  og 
forklarer,  hvordan  denne  forskellighed  vil  fremme  det 
fastsatte  mål. 

Vores  Kirke  har  en  klar  holdning  til  de  tydelige  kultu- 
relle og  etniske  forskelligheder  blandt  vore  medlemmer. 
Vi  belærer  om,  at  det,  der  forener  os,  er  meget  vigtigere 
end  det,  der  skiller  os.  Som  følge  heraf  opfordres  vores 
medlemmer  til  at  koncentrere  deres  indsats  om  at  styrke 
enigheden,  ikke  forherlige  forskelligheden.  For  eksempel 
er  det  ikke  vores  mål  at  organisere  lokale  ward  eller  grene 
ud  fra  kultur  eller  etnisk  eller  national  oprindelse,  skønt 
det  til  tider  sker  midlertidigt  på  grund  af  sprogbarrierer.  I 
stedet  lærer  vi  vore  medlemmer,  som  tilhører  majoritets- 
grupperne  (hvad  de  end  måtte  være),  at  de  skal  tage 
imod  kirkemedlemmer  med  andre  tilhørsforhold  og 
tilbyde  dem  fællesskab  og  lige  muligheder  for  deltagelse  i 
Kirken.  Vi  søger  at  oprette  et  samfund  af  hellige,  »et 
legeme«,  som  apostlen  Paulus  kaldte  det  (1  Kor  12:13), 
hvor  alle  føler  sig  nødvendige  og  elskede,  og  hvor  alle  kan 
stræbe  efter  de  evige  mål,  som  vi  har  til  fælles. 

I  overensstemmelse  med  Frelserens  befaling  om  at 
være  et,  søger  vi  enighed.  Præsident  Gordon  B.  Hinckley 
har  sagt  følgende  om  dette  emne:  »Jeg  kan  huske,  da 
præsident  J.  Reuben  Clark  jun.,  som  rådgiver  i  Det  Første 
Præsidentskab,  stod  ved  denne  talerstol  og  opfordrede  til 
enighed  i  præstedømmet.  Jeg  tror  ikke,  at  han  bad  om,  at 
vi  gav  afkald  på  vores  forskellige  personligheder  og  blev 
fuldstændig  ensartede  robotter.  Jeg  er  sikker  på,  at  han 
ikke  bad  om,  at  vi  ophørte  med  at  tænke,  meditere  eller 
overveje  som  enkeltpersoner.  Jeg  tror,  at  han  mente,  at 
hvis  vi  skal  medvirke  til  at  fremme  Guds  værk,  så  må  vi  i 
hjertet  have  en  fælles  overbevisning  om  de  store,  grund- 
læggende sten  i  vores  tro  ...  Hvis  vi  skal  fremme  Guds 

værk,  må  vi  i  hjertet  have  en  fælles  overbevisning  om,  at 
dette  værks  ordinanser  og  pagter  er  evige  og  endelige  i 
deres  konsekvenser.«3 

Enhver,  der  prædiker  enighed,  risikerer  at  blive 
misforstået.  Det  samme  gælder  dem,  der  stiller  spørgsmål 
om  målet  med  forskelligheden.  Et  sådant  menneske  risi- 
kerer at  blive  betragtet  som  intolerant.  Men  tolerancen 
sættes  ikke  over  styr  ved  at  fremme  enighed  eller  ved  at 
gå  i  rette  med  forskelligheden.  Lad  mig  igen  citere  præ- 
sident Hinckley:  »Vi  er  alle  individualister.  Vi  er  alle 
forskellige.  Vi  må  respektere  disse  forskelle.«4 

Ved  en  anden  lejlighed  har  han  sagt:  »Vi  må  gøre  en 
større  indsats  for  at  skabe  gensidig  respekt,  en  over- 
bærende holdning  med  tolerance  for  hinanden,  uanset 
hvilke  lærdomsmæssige  eller  filosofiske  retninger  vi 
bekender  os  til.  Vi  kan  være  uenige  om  disse  sager.  Men 
vi  kan  være  det  med  respekt  og  høflighed.«5 


Præsident  Hinckley  fortsætter:  »En  af  de  trosartikler, 
som  jeg  bekender  mig  til,  lyder:  > Vi  kræver  ret  til  at  dyrke 
den  almægtige  Gud  i  overensstemmelse  med  vores  egen 
samvittigheds  bud  og  indrømmer  alle  mennesker  den 
samme  ret,  lad  dem  tilbede  hvorledes,  hvor  eller  hvad  de 
vil<  (11.  trosartikel) .  Jeg  håber,  at  jeg  altid  vil  befinde  mig 
på  deres  side,  som  forsvarer  denne  ret.  Vores  styrke  ligger 
i  vores  frihed  til  at  vælge.  Der  er  styrke  selv  i  vores 
forskelligheder.  Men  der  er  større  styrke  i  den  Gudgivne 
befaling  om,  at  vi  hver  især  skal  yde  en  indsats  for  at 
opløfte  og  velsigne  alle  hans  sønner  og  døtre,  uanset 
deres  etniske  eller  nationale  oprindelse  eller  andre 
forskelle.«6 


Kort  sagt  prædiker  vi  enighed  i  de  helliges  samfund  og 
tolerance  over  for  personlige  forskelle,  som  er  uundgåe- 
lige blandt  forskellige  folks  tro  og  adfærd.  Tolerance 
kræver  naturligvis  en  ikke-stridig  måde  at  tackle  vores 
forskelligheder  på.  Men  tolerance  kræver  ikke,  at  man 
giver  afkald  på  sine  standarder  eller  meninger  i  spørgsmål 
om  politik  eller  lovgivning.  Tolerance  er  en  måde  at 
tackle  forskelligheder  på,  ikke  en  befaling  om  at  beskytte 
dem  mod  ransagelse. 

Stærke  krav  om  forskellighed  i  den  offentlige  sektor 
presser  til  tider  flertallet  til  at  give  afkald  på  grund- 
læggende værdier  for  at  tilpasse  sig  mindretallets  hold- 
ninger. Som  regel  går  dette  ikke  ud  på,  at  mindretallet 
giver  sig  lidt  og  flertallet  giver  sig  lidt.  Snarere  går  det  ud 
på  at  opnå  »forskellighed«  ved  helt  at  svigte  de  officielle 
værdier,  så  ingens  værdier  modsiges  af  officielle  eller 
halvofficielle  holdninger.  Følgen  af  dette  svigt  er  ikke  en 
forskellighed  af  værdier,  men  et  officielt  værdianarki.  Jeg 
mener,  at  det  er  eksempel  på  den  tidligere  gæstelærer  ved 
Brigham  Young  University  Louis  Pojmans  udtalelse  om,  at 
forskellighed  kan  bruges  som  »en  eufemisme  for  moralsk 
relativisme«.7 

Der  er  flere  hundrede  eksempler  på  dette,  hvor  opnåelse 
af  målet  om  forskellighed  fører  til  det  værdianarki,  som  vi 
kalder  moralsk  relativisme.  Disse  eksempler  omfatter  så 
forskellige  forslag  som  forbudet  mod,  at  skolerne  underviser 
i  det  forkerte  ved  visse  former  for  adfærd  eller  det  gode  ved 
patriotisme.  Et  andet  eksempel  er  forsøget  på  at  få  fjernet 
de  ti  bud  fra  alle  offentlige  bygninger. 

I  en  tid,  hvor  prominente  filosoffer  har  beklaget  den 
kendsgerning,  at  universiteterne  er  ophørt  med  at  belære 
om  ret  og  uret,  er  vi  taknemlige  for  den  modkultur,  som 
findes  på  Brigham  Young  University.  Moralsk  relativisme, 
som  siges  at  være  den  styrende  kraft  på  amerikanske 
universiteter,  hører  ikke  hjemme  på  BYU.  Lærerstaben 
underviser  i  værdier,  den  ret  og  uret,  som  Jesu  Kristi 
evangelium  belærer  om. 

Konklusionen  er  altså,  at  forskellighed  og  valgfrihed 
ikke  er  det,  der  vejer  tungest  i  loven.  Det,  der  vejer 
tungere,  og  som  fører  os  frem  mod  vores  mål  om  evigt  liv, 
er  kærlighed  til  Gud,  lydighed  mod  hans  bud  og  enighed 
i  udførelsen  af  hans  Kirkes  værk.  Ved  at  bekende  os  til 
den  tro  og  skik  går  vi  imod  den  magtfulde  moderne 
bølge,  der  bevæger  sig  mod  individualisme  og  tolerance, 
snarere  end  mod  lydighed  og  fælles  indsats.  Skønt  vores 
tro  og  skikke  er  upopulære,  er  de  rigtige,  og  de  kræver 
ikke  den  blinde  lydighed  eller  strenge  ensretning,  som 
dens  kritikere  hævder.  Hvis  vi  er  enige  i  de  evige  mål  og 
enige  om  de  inspirerede  principper,  som  fører  os  frem 
mod  dem,  kan  vi  være  forskellige  i  vores  individuelle 
indsats  for  at  støtte  disse  mål  og  principper. 

Vi  ved,  at  Guds  værk  ikke  kan  udføres  uden  enighed 
og  fælles  indsats.  Vi  ved  også,  at  Guds  børn  ikke  kan  blive 
ophøjet  som  enkeltpersoner.  Hverken  mænd  eller  kvinder 
kan  ophøjes  i  det  celestiale  rige,  medmindre  begge  forenes 
i  den  evige  ægteskabspagts  uselviskhed  og  medmindre  de 
vælger  at  holde  budene  og  ære  den  forenings  pagt. 

Jeg  vidner  om,  at  Jesus  Kristus  er  vores  Frelser.  Som 
den,  hvis  forsoning  betalte  den  ufattelige  pris  for  vores 
synder,  er  han  den,  der  udstikker  betingelserne  for  vores 
frelse.  Han  har  befalet  os  at  holde  hans  bud  (se  Joh  14: 15) 
og  at  »være  et«  (L&P  38:27).  Jeg  beder  til,  at  vi  vil  træffe 
det  kloge  valg  at  holde  budene  og  søge  den  enighed,  som 
vil  føre  os  frem  mod  vores  overordnede  mål,  »evigt  liv, 
hvad  der  er  den  største  af  alle  Guds  gaver«  (L&P  14:7).  □ 

Fra  en  tale  holdt  på  Brigham  Young  University  den  9.  februar  1 999. 

NOTER: 

1.  Se  Russell  M.  Nelson,  »Ærbødighed  for  liv«,  Stjernen,  maj 
1985,  s.  11. 

2.  J.  Thomas  Greene;  »Activist  Judicial  Pfiilosophies  on  Trial«, 
Federal  Rules  Decisions  178,  1997,  s.  200. 

3.  Teachings  of  Gordon  B.  Hinckley,  1997,  s.  672. 

4.  Teachings,  s.  661. 

5.  Teachings,  s.  665. 

6.  Teachings,  s.  664. 

7.  »Viewpoint«,  Daily  Universe,  13.  oktober  1998,  s.  4. 

»Løgne  og  sladder,  der  skader  omdømme,  spredes ... 

som  frøene  fra  en  mælkebøtteblomst ...  Hverken  frøene 

eller  sladderen  kan  nogensinde  igen  indsamles« 

(Spencer  W.  Kimball,  Tilgivelsens  mirakel,  1969,  s.  57). 

Se  2  Mos  20:16;  Jak  4:11. 


Tamara  Leatham  Bailey 

Integritet.  Du  er  måske  ikke  helt  klar  over,  hvad 
ordet  betyder,  men  du  ved,  at  det  er  noget,  du  bør 
besidde. 
At  have  integritet  vil  sige,  at  ens  handlinger  stemmer 
overens  med  ens  overbevisning.  Det  betyder,  at  man 
har  mod  til  at  gøre  det  rette,  selv  når  ingen  holder 
øje  med  en.  Det  vil  sige,  at  være  ærlig  over  for 
sig  selv.  For  eksempel  viste  Josef  personlig  integritet, 
da  han  afviste  Potifars  hustrus  tilnærmelser.  Han 
gjorde  det  rette  i  en  vanskelig  situation  (se  1  Mos 
39:7-12). 

Hver  gang  du  gør  det  rette,  øges  din  personlige  inte- 
gritet. Her  er  nogle  områder,  hvor  du  kan  øve  dig  i  inte- 
gritet: 

■  Hvis  du  har  et  job,  så  yd  en  ærlig  times  arbejde  for  din 
timeløn. 

■  Hvis  du  lover  at  være  et  sted  på  et  bestemt  tidspunkt, 
så  vær  der. 

■  Husk  at  levere  det,  du  låner,  tilbage  (Mosiah  4:28). 

■  Hold  dine  løfter.  Gør,  hvad  du  siger,  du  vil  gøre, 

■  Afhold  dig  fra  at  kritisere  andre.  Lyt  ikke  til  sladder  og 
bring  det  ikke  videre. 

■  Vær  pålidelig.  Pas  dine  pligter  og  dine  lektier  uden  at 
skulle  mindes  om  det. 

■  Overhold  alle  lovene,  også  fartbegrænsningerne  og 
loven  om  brug  af  sikkerhedsseler. 

■  Vær  ærlig  med  dine  lektier.  Snyd  aldrig. 

■  Indrøm  det,  når  du  tager  fejl.  Sig  undskyld  til  dem, 
du  måtte  såre. 

■  Brug  dine  penge  fornuftigt. 

■  Hvis  nogen  giver  dig  for  meget  tilbage  (i  butikker, 
banker  og  så  videre),  så  skynd  dig  at  rette  fejlen. 

■  Tal  sandt.  Undgå  selv  små  hvide  løgne  og  halve  sand- 
heder. Lad  din  stemme  blive  hørt,  så  din  tavshed  ikke  får 
nogen  til  at  tro  på  noget,  der  ikke  er  sandt. 

■  Lad  aldrig  nogen  overtale  dig  til  at  gøre  noget,  som  du 
ved  er  forkert, 

■  Læs  Mosiah  18:8-10.  Under  nadveren  og  gennem 
resten  af  ugen  skal  du  minde  dig  selv  om  at  holde  de 
løfter,  du  gav,  da  du  blev  døbt.  □ 

NYE  VENNER 


Ingrid  Fabiola  Martinez  Barredo 

FRA  TUXTLA  GUTIERREZ I  MEXICO 


Marvin  K.  Gardner 

FOTO:  FORFATTEREN 


Da  Det  Første  Præsidentskab  bekendtgjorde,  at 
et  nyt  tempel  skulle  opføres  i  Tuxtla  Gutferrez  i 
Mexico,  glædede  Kirkens  medlemmer  sig.  En 
lille  pige  var  så  begejstret,  at  hun  fortalte  det  til  alle, 
hun  kendte. 

»Templer  er  der,  hvor  fædre  og  mødre  bliver  gift  for  al 
evighed,«  fortalte  hun  dem.  »Templer  er  der,  hvor  fami- 
lier besegles  til  hinanden  for  evigt!« 

Hver  gang  hun  kommer  forbi  templet,  siger  hun: 
»Derinde  skal  jeg  giftes  en  dag!« 

Tempelbesøg 

Syvårige  Ingrid  Fabiola  Martinez  Barredo 
ved  en  del  om  templer.  Da  hun  var  fem  år 
gammel  blev  hun  og  hendes  forældre  beseglet 
til  hinanden  som  en  evig  familie  i  templet  i 
Mexico  City  i  Mexico.  Turen  tog  18  timer 
hver  vej  i  en  bus  fyldt  med  medlemmer  fra 
deres  ward  og  stav.  Lige  som  mange  andre 
medlemmer  i  Tuxtla  Gutferrez  er  Ingrid 
taknemlig  for  at  have  et  tempel  i  sin 
egen  by. 

Selv  om  den  lange  tur  til  templet  var 
ubehagelig,  gjorde  Ingrid  og  de  andre 
primarybørn,  der  var  med  deres  forældre 
på  turen,  deres  bedste  for  at  gøre  det  til 

Ingrid  er  taknemlig  for  templer,  »hvor 
familier  kan  blive  beseglet  til  hinanden  for 
evigt!«  Modstående  side:  Hun  elsker  at 
deltage  i  sport,  formning  og  familieaften. 


en  rar  tur.  »De  sang  deres  yndlingssalmer  og  sange 
undervejs,  så  som  >Kastes  du  på  bølgen  om<  og  >Jeg  er 
Guds  kære  barn<,«  siger  Ingrids  far,  Javier.  Mange  af  de 


AS 

• 

lp* 

0 

Wjå 

p 

IP^^ 

* 

medlemmer,  som  var  med  i  bussen,  takkede  børnene, 
fordi  de  havde  gjort  deres  rejse  mere  behagelig. 

Den  lange  rejse  var  ikke  det  eneste  offer,  som  Ingrid 
og  hendes  familie  måtte  yde  for  at  komme  til  templet. 
Skønt  hendes  far  gav  sin  chef  varsel  i  god  tid,  om  at 
han  gerne  ville  have  fri,  mistede  han  sit  job,  fordi  han 
tog  til  templet.  Men  da  han  kom  hjem  igen,  fandt  han 
sig  et  bedre  job. 

Mens  Ingrid  ventede  på  at  blive  beseglet  til  sine 
forældre,  hjalp  hun  tempeltjenerne  i  børnehaven  med 
at  passe  de  mindre  børn  og  spædbørnene.  Da  hun 
skulle  ind,  sagde  børnepasserne:  »Åh  nej,  I  må  ikke 
tage  hende.  Hun  er  sådan  en  stor  hjælp.  Hun  har  fået 
de  små  til  at  sove.« 

Omsorg  for  de  mindre  søskende 

Et  par  år  efter  at  de  havde  været  i  templet,  fødte 
Ingrids  mor,  Maria  Carmelita,  en  lille  dreng.  Senere  fik 
Ingrids  forældre  også  en  lille  pige.  »Luis  Fernando  og 
Mari  Carmen  er  pagtens  børn,«  siger  Ingrid  stolt.  Hun 
forklarer  ikke -medlemmer  i  familien,  at  fordi  hendes 
familie  var  beseglet  til  hinanden  i  templet,  inden  de 
små  søskende  blev  født,  så  er  de  også  medlemmer  af 
den  evige  familie.  Ingrid  elsker  sin  bror  og  søster  og 
hjælper  sin  mor  med  at  passe  dem.  »Hun  luller  dem 
ofte  i  søvn  ved  at  synge  primarysange  for  dem,«  siger 
hendes  mor. 


Hendes  far  siger  smilende:  »Hun  fortæller  os,  at  når 
hun  bliver  stor,  så  vil  hun  være  det,  der  optager  hende 
lige  på  det  tidspunkt  -  læge,  kunstner  eller  lærer.« 

»Men  mest  af  alt  vil  hun  være  mor,«  tilføjer  hendes 
mor.  »Udover  at  hjælpe  mig  med  de  små,  krammer  hun 
også  sine  dukker  og  synger  for  dem.  Hun  har  fortalt 
mig:  >Når  jeg  bliver  stor,  skal  jeg  giftes.  Og  jeg  vil 
studere  meget,  så  mine  børn  ikke  skal  mangle  noget.  <« 

Et  godt  eksempel 

Ingrid  elsker  at  tegne  dyr,  løbe  om  kap,  spille  bold  og 
cykle.  Hun  elsker  især  at  klæde  sig  ud  og  danse  folke- 
danse. 

Hendes  biskop,  Juan  José  Albores  Gallegos,  fra  Las 
Lomas  Ward  i  Tuxtla  Gutierrez  Stav  i  Mexico  siger,  at 
Ingrid  deltager  aktivt  i  Primary  og  i  wardsaktiviteter. 
Biskop  Albores  værdsætter  især  den  omsorg,  som  Ingrid 
viser  de  mindre  primarybørn.  »Hun  elsker  dem  og  tager 
sig  meget  af  dem,«  siger  han.  »Hun  leger  med  dem  og 
synger  sange  for  dem.« 

Den  aldrig  mundlamme  Ingrid  har  fortalt  sine  venner 
og  slægtninge,  som  ikke  er  medlemmer,  om  Kirken  og 
inviteret  flere  af  dem  til  at  komme  til  møderne.  Skønt 
ingen  af  dem  er  blevet  medlemmer  af  Kirken  endnu, 
har  hun  ikke  mistet  modet. 

»Uanset  hvor  vi  tager  hen,«  siger  hendes  far,  »så 
fortæller  hun  folk  om  Kirken.« 

Da  nogen  for  eksempel  inviterede  deres  familie  med 
på  skovtur  en  søndag,  sagde  Ingrid:  »Nej,  vi  kan  ikke 
tage  med  på  skovtur,  for  det  er  søndag,  og  vi  er 
medlemmer  af  Jesu  Kristi  Kirke  af  Sidste  Dages 
Hellige.«  Når  nogen  tilbyder  hende  noget  at  drikke, 
som  er  i  modstrid  med  Kirkens  standarder,  siger  hun: 
»Nej,  det  kan  vi  ikke  drikke.« 

»Ingrid  har  lært  meget  i  Primary  og  til  vores  familie- 
aftener,«  siger  hendes  mor.  »Det  er  ofte  hende,  der 
minder  os  om  at  bede,  inden  vi  skal  i  seng.  >Har  I  bedt, 
Papi  og  Mamil<  spørger  hun.  Og  ved  måltiderne  siger 
hun:  >Lad  os  velsigne  maden,  inden  vi  skal  spise. <  Hun 
underviser  os  hele  tiden.« 


»På  fastesøndag  er  Ingrid  den  første  fra  vores  familie, 
der  rejser  sig  og  bærer  sit  vidnesbyrd,  og  hun  bærer 
vidnesbyrd  som  en  voksen,«  siger  hendes  far.  »Nogle 
gange  spørger  hun  mig:  >Skal  du  bære  dit  vidnesbyrd  i 
dag?<  Jeg  siger  som  regel,  at  jeg  ikke  er  sikker,  for  jeg  har 
svært  ved  at  tale  offentligt.  Så  driller  hun  mig  og  siger: 
>Hvis  du  ikke  gør  det,  kalder  jeg  på  dig  fra  talerstolen,  så 
du  skal  komme  og  gøre  det.<  Og  jeg  siger:  >Det  kan  du 
lige  vove  på.<  Hun  smiler  lykkeligt,  hvis  jeg  går  derop.« 

Ingrids  forældre  er  taknemlige  for  hendes  styrke  og 
eksempel.  »Hun  sikrer  sig,  at  vi  holder  budene,«  siger 
hendes  far.  »Måske  forstår  hun  evangeliet  bedre,  end 
jeg  gør!«  □ 


Ingrids  far,  Javier,  og  hendes 

mor,  Maria  Carmelita, 

værdsætter  hendes  eksempel. 

»Uanset  hvor  vi  tager  hen«, 

siger  hendes  far,  »fortæller 

hun  folk  om  evangeliet.« 


BARE  FOR  SJOV 


Robert  J.  Lystrup 


Find  vej  gennem  ødemarken, 
den  mørke  og  uhyggelige 
ørken  og  den  store  og  udstrakte 
mark  hen  til  træet  og  dets  frugt, 
som  gør  mennesket  lykkeligt.  Far 
nu  ikke  vild  i  den  mørke  tåge,  og 
hold  dig  langt  fra  den  store  og 
rummelige  bygning. 


tf  HIS  DRØM,  AF  JERRY  THOMPSON 


START 


Huskekor 


Da  jeg  som  lille 
pige  voksede  op 
i  Peru,  drømte 
jeg  om  at  rejse 
gennem  tiden.  Men  først  da  jeg  blev 
større,  fandt  jeg  ud  af,  hvordan  jeg 
kunne  gøre  det.  Jeg  har  ikke  en 
fantastisk  maskine  med  blinkende 
lamper  og  sære  lyde,  og  jeg  skal  ikke 
have  en  særlig  dragt  på.  Det  eneste 
jeg  skal  gøre,  er  at  åbne  en  bog. 
Men  det  er  ikke  bare  en  hvilken 
som  helst  bog  -  det  er  min 
mindebog,  hvor  jeg  gemmer  ting, 
der  betyder  noget  særligt  for  mig. 
En  af  mine  yndlings -tidsrejser 
begynder  med  et  kort.  Der  er  et 
billede  med  smukke  blomster  i  en 
vase  på  det.  Når  jeg  ser  kortet,  går 
mine  tanker  tilbage  i  tiden,  og  det 
er,  som  om  det  var  i  går,  at  jeg  første 
gang  holdt  det  i  min  hånd. 

Søster  Nancy  Pace  var  en  af 
mine  primarylærerinder.  Vi  kaldte 
hende  søster  Nancy.  Vi  primarybørn 
elskede  hende  højt,  fordi  hun  lærte 
os  nye  sange  og  fortalt  os  om  Jesus 
Kristus.  Søster  Nancy  og  de  andre 
primaryledere  arbejdede  i  flere 
måneder  på  at  berede  VDR-klassen 
til  deres  dåb.  Vi  syntes,  at  det  var 


spændende,  at  vi  skulle  døbes 
ligesom  Jesus  Kristus,  men  vi  var 
stadig  lidt  nervøse. 

En  dag  fortalte  søster  Nancy  os 
historien  om  Nikodemus  og 
Frelseren,  og  vi  læste  Joh  3:5:  »Den, 
der  ikke  bliver  født  af  vand  og  ånd, 
kan  ikke  komme  ind  i  Guds  rige.« 
Søster  Nancy  fortalte  os,  at  når  vi 
var  blevet  født  af  vand  ved  dåben, 
ville  vi  blive  født  af  Ånden  ved  at 
modtage  Helligåndsgaven  ved 
håndspålæggelse.  Hun  sagde,  at  dåb 
var  en  befaling  fra  Herren,  og  at  vi 
ved  at  være  lydig  mod  denne 
belæring,  kunne  vise  vores 
kærlighed  til  ham. 

Da  dagen  for  min  dåb  nærmede 
sig,  fortalte  søster  Nancy  mig  og  de 
andre  børn,  der  skulle  døbes,  at  hun 
var  meget  ked  af,  at  hun  ikke  kunne 
overvære  vores  dåb.  Men  hun 
sagde,  at  hun  ville  være  hos  os  i 
tankerne. 

Dagen  før  jeg  skulle  døbes, 
begyndte  jeg  at  blive  meget  nervøs. 
Jeg  blev  ved  med  at  gentage  for  mig 
selv:  Det  eneste,  du  skal  gøre,  er  at  gå 
et  par  trin  ned  og  tage  far  i  hånden. 
Men  når  jeg  tænkte  på,  at  jeg  skulle 
ned  under  alt  det  vand,  blev  jeg 

bange  for,  at  jeg  aldrig  kom  op  igen. 
Mens  jeg  spekulerede  på  det,  rakte 
nogen  mig  en  hvid  kuvert  fra  søster 
Nancy.  Da  jeg  lukkede  den  op  og 
læste  budskabet  i  det  smukke  blom- 
sterkort, forsvandt  min  frygt. 

Romy 

Jeg  vil  sende  dig  mine  varmeste 
hilsner.  Jeg  ved,  at  du  skal  døbes  i 
morgen.  Det  er  en  ganske  særlig  dag  og 
jeg  ville  så  gerne  have  været  der,  men 
det  kan  jeg  desværre  ikke  være.  Du  er 
en  god  pige,  og  jeg  ved,  at  vor  himmelske 
Fader  er  meget  glad  for  dig.  Jeg  ved,  at 
du  vil  få  en  dejlig  dag.  Jeg  glæder  mig  på 
dine  vegne  og  er  taknemlig  for  dit  stærke 
ønske  om  at  adlyde  Herren.  Jeg  håber, 
at  ak  går  godt. 
Kærlig  hilsen 
Søster  Nancy 

Disse  ord  styrkede  mit  ønske  om 
at  være  lydig  mod  befalingen  om  at 
blive  døbt.  I  det  øjeblik,  var  jeg 
mere  sikker  end  nogensinde  før  på, 
at  Kirken  er  sand. 

Den  følgende  dag  var  jeg  nervøs, 
men  min  lærers  ord  genlød  i  mit 
hjerte:  »Jeg  glæder  mig  på  dine 
vegne  og  er  taknemlig  for  dit  stærke 


ønske  om  at  adlyde  Herren.«  Igen 
forsvandt  min  frygt,  og  jeg  følte  mig 
sikker,  da  jeg  blev  døbt. 

Mindet  om  min  dåb  er  en  af 
mine  yndlings -tidsrejser.  En  rejse, 


der  begynder  med  et  billede  på  et 
kort  og  som  ender  med  en  dejlig 
følelse,  nemlig  det  vidnesbyrd  som 
min  kære  lærerinde  plantede  i  mit 
hjerte. □ 


Romy  Bazalar  Cotera 


FÆLLESTID 


Et  helligt  løfte 


Ann  Jamison 


»Og  på  grund  af  den  pagt,  I  har  gjort,  skal  I  kaldes 
Kristi  børn,  hans  sønner  og  døtre«  (Mosiah  5:7). 

En  pagt  i  Kirken  er  et  helligt  løfte,  en  aftale 
mellem  vor  himmelske  Fader  og  hans  børn. 
Siden  Adams  og  Evas  tid  har  vor  himmelske 
Fader  indgået  pagter  med  sine  børn  for  at  hjælpe  os  til 
at  leve  retskaffent  og  være  værdige  til  at  leve  sammen 
med  ham  igen. 

I  skrifterne  lærer  vi  om  mange  mennesker,  som 
indgik  pagter.  Da  Almas  folk  samledes  ved  Mormons 
vande,  opfordrede  Alma  dem  til  at  blive  døbt  og  indgå 
en  pagt  (se  Mosiah  18:8-14).  Folket  var  så  glade,  at  de 
klappede  i  hænderne  af  glæde.  De  ville  vise  deres 
himmelske  Fader  deres  kærlighed  og  deres  ønske  om  at 
holde  hans  bud. 

Alma  lærte  sit  folk,  hvordan  de  skulle  holde  og  ære 
deres  dåbspagt.  Han  sagde,  at  de  skulle  være  villige  til 
at  blive  kaldt  Guds  folk  og  adlyde  hans  bud.  Han  sagde 
til  dem,  at  de  skulle  hjælpe  og  trøste  hinanden.  De 
skulle  være  »Guds  vidner«  (Mosiah  18:9).  Det  betød,  at 
de  lovede  at  fortælle  andre  om  vor  himmelske  Fader  og 
hans  kærlighed  til  sine  børn.  Hvis  de  ville  gøre  det, 
lovede  Herren  at  velsigne  dem  med  sin  And.  Almas 
folk  lærte,  at  vor  himmelske  Fader  elsker  os  og  ønsker, 
at  vi  skal  indgå  hellige  pagter  med  ham. 

Ligesom  dem,  der  blev  døbt  i  Mormons  vande, 
begynder  vi,  når  vi  indgår  vores  dåbspagt,  på  rejsen 
tilbage  til  vor  himmelske  Fader.  Når  du  bliver  døbt, 
indgår  du  en  pagt  om  at  tjene  vor  himmelske  Fader  og 
Jesus  Kristus  og  holde  budene.  Du  indgår  pagt  om  at 
påtage  dig  Jesu  Kristi  navn,  at  altid  erindre  ham  og 
holde  hans  bud.  Ligesom  Almas  folk  lover  du  at  være 
vidne  om  Frelseren  og  at  fortælle  om  ham.  Så  bliver  du 
bekræftet  som  medlem  af  Jesu  Kristi  Kirke  af  Sidste 
Dages  Hellige  og  modtager  Helligåndsgaven.  Hvis  du 


holder  din  del  af  dåbspagten,  vil  hans  Ånd  være  med 
dig.  Det  er  Guds  løfte  til  dig. 

Forslag  til  fællestid 

1 .  Læs  den  fjerde  trosartikel  med  børnene.  Del  børnene 
op  i  fire  grupper  og  lad  hver  gruppe  slå  et  af  følgende  skrift- 
steder op  og  læse  det  højt:  Gal  3:26;  Ordsp  28:13;  2  Nephi 
31:4-5;  2  Nephi  31:8,  12.  Lad  børnene  finde  det  evange- 
liske princip  eller  den  ordinance,  som  nævnes  i  deres  skrift- 
sted. Drøft  principperne  tro  og  omvendelse  og  ordinancerne 
dåb  og  håndspålæggelse  for  Helligåndens  gave.  Gentag  den 
fjerde  trosartikel  flere  gange,  indtil  børnene  kan  den  udenad. 
Lad  grupperne  rejse  sig  og  fremsige  den  del,  som  har  med 
deres  skriftsted  at  gøre.  Giv  hvert  barn  et  stort  stykke  papir, 
der  er  inddelt  i  fire.  Lad  børnene  illustrere  de  principper  og 
ordinancer,  som  nævnes  i  den  fjerde  trosartikel.  Når  de  er 
færdige,  gentager  l  trosartiklen  en  gang  til,  og  du  kan  bære 
vidnesbyrd  om  disse  principper  og  ordinancer.  Foreslå 
børnene,  at  de  kan  bruge  deres  tegninger  til  at  fortælle  deres 
familie  om  den  fjerde  trosartikel. 

2.  Giv  hver  klasse  et  af  følgende  skriftsteder.  Lad  klas- 
serne læse  beretningen  fra  skriften  og  finde  ud  af,  hvordan 
de  vil  dele  historien  med  de  andre  børn.  De  kan  fremføre  et 
skuespil,  mime  historien  og  lade  de  andre  børn  gætte,  eller 
lade  som  om  de  interviewer  hovedpersonerne.  Deres  præsen- 
tationer bør  besvare  så  mange  af  disse  spørgsmål  som  muligt: 
Hvor  fandt  begivenheden  sted?  Hvem  blev  døbt?  Hvem 
udførte  dåben?  Holdt  de,  der  blev  døbt,  deres  dåbspagt? 
Hvad  kan  vi  lære  af  dette  eksempel?  Skriftsteder:  JOSEPH 
SM1TH-H  1:68-73;  Moses  6:64-68;  Mosiah  18:7-15; 
Alma  23:1-6,  17;  ApG  2:1-11,  37^46.  Lad  børnene  rejse 
sig  og  synge  en  sang  eller  salme  mellem  hver  præsentation. 
Til  sidst  læser  du  Matt  3: 1 6-1 7  og  bærer  vidnesbyrd  om 
Jesu  Kristi  guddommelige  mission  og  hans  eksempel.  Afslut 
med  at  synge  »Dejlig  er  jorden«  (Børnestjernen,  oktober 
1998,  s.  4-5).  □ 

Instruktioner 

Hvis  du  vil  lave  en  mobile,  der 
kan  minde  dig  om  din  dåbspagt,  så 
lim  siden  på  tykt  karton  og  klip 
figurerne  ud.  Brug  snor  eller  garn  til 
at  hænge  figurerne  på  en  bøjle  (se 
illustrationen) .  Hæng  mobilen  et 
sted,  hvor  du  kan  se  den  hver  dag. 

Jeg  lover  at  vidne  om  Jesus  Kristus. 

Jeg  bliver  medlem  af  Jesu  Kristi  Kirke 
af  Sidste  Dages  Hellige. 

Jeg  lover  at  tjene  andre. 

\  Jeg  bliver  døbt  ved  nedsænkning. 

Jeg  modtager  Helligåndens  gave.  j 

FIKTION 


Martins  løfte 


Alma  J.  Yates 

Tillykke,  Martin,«  sagde  mor,  mens 
vi  gik  ud  til  bilen.  »Du  spillede 
en  god  kamp!« 

»Dengang  du  begyndte  at  spille  base- 
ball, havde  du  da  regnet  med,  at  du  en  dag 
skulle  være  holdets  førstekaster  i  regionsme 
sterskaberne?«  spurgte  far,  mens  vi  kørte  hjemad. 

»Jeg  har  nok  drømt  om  det,«  svarede  jeg  ærligt, 
»men  jeg  havde  aldrig  troet,  at  det  ville  lykkes.  Jeg 
havde  troet,  at  Piraterne  ville  vinde  over  os  igen.« 

Far,  mor  og  jeg  gennemgik  kampen,  især  afslut- 
ningen, hvor  Piraterne  kun  var  få  point  bagude,  og 
deres  stjernespiller,  Jakob,  skulle  slå.  Alle  på  Jakobs  hold 
regnede  med,  at  han  ville  vinde  kampen  for  dem,  så  de 
kunne  gå  videre  til  finalen.  Men  Jakob  ramte  ikke  en 
eneste  af  mine  bolde,  så  vi  vandt  kampen. 

»Hov,  mens  jeg  husker  det,  Martin,«  sagde  mor. 
»Søster  Andersen  har  bedt  dig  om  at  holde  tale  i 
Primary  på  næste  søndag.« 

Normalt  var  jeg  ikke  glad  for  at  tale  i  Primary,  men 
denne  gang  vidste  jeg  præcis,  hvad  jeg  ville  tale  om. 
»Jeg  tror,  jeg  vil  tale  om  baseball,«  sagde  jeg. 

»Det  er  altså  Primary,«  påpegede  mor,  »ikke  en  base- 
ballkamp.« 

Jeg  skar  en  grimasse.  »Jeg  ved  det  godt,  mor.  Jeg  vil 
ikke  tale  om  selve  baseballspillet,«  forklarede  jeg.  »Jeg 
vil  tale  om,  hvordan  min  himmelske  Fader  har  hjulpet 
mig  i  år.  Det  har  ikke  været  let  at  være  det  eneste 
medlem  af  Kirken  på  holdet.  Men  jeg  har  virkelig 
prøvet  at  gøre  det  rette,  og  han  har  hjulpet  mig.«  Jeg 
tøvede.  »Jeg  kunne  mærke,  at  han  hjalp  mig  i  dag.  Jeg 
var  ikke  nervøs,  selv  ikke  da  Jakob  skulle  slå.  Jeg  sagde 
bare  en  lille  bøn  og  bad  ham  hjælpe  mig  til  at  yde  mit 
bedste,  så  vidste  jeg,  at  det  nok  skulle  gå  godt.  Det  er 
det,  jeg  vil  tale  om.  Hvordan  Herren  kan  velsigne  os, 
når  vi  arbejder  hårdt  og  vælger  det  rette.« 

I  gennem  den  næste  halvanden  uges 
tid  trænede  vores  hold  hårdt  for  at  blive 
klar  til  finalekampen.  Kampene  skulle 
spilles  fredag  og  lørdag. 
Fredag  vågnede  jeg  op  til  en  grå  og  over- 
skyet himmel.  »Tror  du,  det  bliver  regnvejr?« 
spurgte  jeg  far,  mens  vi  kørte  hen  til  banen. 

»Skyerne  gør  det  bare  friskt  og  køligt,«  sagde  far  og 
prøvede  at  lyde  optimistisk. 

Men  far  tog  fejl.  Det  regnede  det  meste  af  fredagen 
og  hele  lørdagen.  Kampene  blev  udskudt,  programmet 
blev  ændret  og  sent  lørdag  spillede  vi  semifinalekamp. 
Vores  hold  spillede  uafgjort  mod  Tigrene.  Men  vi  gav 
ikke  op.  Kampen  gik  på  forlænget  spilletid,  men  ingen 
af  holdene  kom  foran.  Men  da  Peter  Sørensen  stod  ude 
på  anden  base,  slog  jeg  en  lang  bold.  Peter  løb  ind  og 
sikrede  os  de  vindende  point. 

Da  vi  havde  fejret  sejren,  samlede  træneren  os 
omkring  sig  og  sagde:  »Nå,  gutter.  Så  mangler  vi  kun  én 
kamp,  før  vi  er  regionsmestre!« 

»Hvornår  skal  vi  spille?«  spurgte  Carsten. 

»I  morgen  eftermiddag.  Vejret  skulle  være  fint  hele 
dagen.« 

»I  morgen?«  spurgte  jeg.  »Det  er  jo  søndag  i 
morgen.« 

Træner  Hansen  trak  på  skuldrene.  »Det  er  for  sent  at 
spille  i  aften,  så  alle  blev  enige  om  at  spille  søndag  efter- 
middag.« 

Jeg  følte  mig  skidt  tilpas.  Det  syntes  ikke  at  røre  de 
andre,  at  vi  skulle  spille  på  en  søndag. 

»Kampen  begynder  kl.  14-00,«  sagde  træner  Hansen. 
»I  skal  senest  være  her  kl.  12.  Så  kan  vi  nå  at  gøre  os 
klar  til  kampen.  Nogen  spørgsmål?«  Han  så  rundt  på 
kredsen  af  ivrige  ansigter.  Jeg  følte  mig  urolig. 

Da  folk  begyndte  at  gå  hjem,  klappede  træner 
Hansen  mig  på  skulderen.  »Se  ikke  så  trist  ud,  Martin. 

Vi  er  kun  en  kamp  fra  mesterskabet.  Du  er  vel  ikke 
nervøs?  Du  skal  jo  kaste  for  os  i  finalen.« 

Jeg  forsøgte  at  smile.  »Behøver  vi  at  spille  søndag?« 

Træner  Hansen  lo.  »Nej,  vi  får  lov  at  spille  søndag.« 

»Jeg  skal  i  kirke  i  morgen,«  sagde  jeg  stille. 

Træner  Hansens  smil  begyndte  at  vige.  »Det  er  jo 
mesterskabet,  Martin.  Du  kan  jo  gå  i  kirke  hver  eneste 
søndag.  Men  det  er  den  eneste  gang,  du  kommer  til  at 
spille  denne  kamp.  Gå  du  nu  hjem  og  få  en  god  nats 
søvn.« 

Jeg  gik  langsomt  ud  til  far  og  mor,  som  ventede  på 
mig.  Jeg  kunne  se  på  deres  ansigter,  at  de  havde  hørt  om 
søndagens  kamp.  De  ventede  på,  at  jeg  skulle  sige 
noget.  Jeg  sagde  ikke  noget,  før  vi  sad  i  bilen. 

»Kirken  begynder  kl.  8.30,«  sagde  jeg.  »Møderne  er 
færdige  kl.  11.30.«  Jeg  tøvede.  »Jeg  kommer  lidt  for  sent 
til  træning,  men  vi  kunne  alligevel  nå  i  kirke.  Og  jeg 
kan  nå  at  holde  min  tale  i  Primary.« 

Mor  og  far  var  stille  et  øjeblik.  Så  sagde  far:  »Har  du 
det  godt  med  det?« 

»Jeg  ville  ikke  have,  at  vi  skulle  spille  på  en  søndag, 
far.  Men  sådan  er  det  bare.  Hvis  det  ikke  havde  regnet, 
havde  vi  jo  spillet  finalen  i  aften.  Jeg  skal  kaste  i  den 
kamp.  Hele  holdet  regner  med  mig.  Vi  taber,  hvis  jeg 
ikke  stiller  op.  Tom  er  reservekaster,  han  kan  ikke  klare 
det  alene.  Jeg  er  nødt  til  at  spille.« 

»Det  er  en  svær  beslutning,«  bemærkede  mor. 
»Du  må  være  sikker  på  at  gøre  det  rigtige.« 


»Jeg  går  jo  i  kirke,«  sagde  jeg  for  at  forsvare  mig.  »Er 
det  ikke  det,  man  har  søndagen  til?« 

»Er  det  det  eneste,  man  skal  gøre  om  søndagen?« 
spurgte  far  venligt. 

»Det  er  det  vigtigste.« 

Far  trak  vejret  dybt.  »Herren  har  bedt  os  om  at  holde 
hans  dag  hellig.  Vi  skal  tilbede  ham.  Ikke  bare  mens  vi 
er  i  kirke,  men  hele  dagen.« 

»Søndagen  har  altid  været  en  særlig  dag  for  os,« 
tilføjede  mor.  »Det  er  det,  Herren  ønsker.  Der  er  derfor, 
vi  ikke  går  i  biografen  eller  ud  at  handle  om  søndagen. 
Vi  afholder  os  fra  at  gøre  noget  af  det,  som  vi  gør  resten 
af  ugen.« 

»Men  jeg  kan  jo  ikke  spille  den  kamp  på  en  anden 
dag,«  sagde  jeg.  »Er  det  rimeligt,  at  jeg  skal  svigte 
træner  Hansen  og  de  andre?  Jeg  skylder  dem  jo  noget.« 

»Skylder  du  også  Herren  noget?«  spurgte  far.  »Du 
afgav  et  løfte,  da  du  blev  døbt,  om  at  holde  hans  bud. 
Det  var  længe  før,  du  begyndte  at  spille  for 


Høvdingene.« 


■  ■■  ■■       ■       ,  ; 


»Det  er  jo  bare  den  ene  gang,  far.  Én  gang  gør  vel 
ikke  noget.  Desuden  har  Herren  jo  hjulpet  mig  i  denne 
sæson.  Det  ved  jeg,  at  han  har.  Det  var  det,  jeg  ville 
tale  om  i  Primary.  Hjalp  han  mig  hele  denne  sæson, 
bare  for  at  jeg  skulle  sidde  hjem,  når  de  andre  spiller 
årets  vigtigste  kamp?« 

»Martin,«  sagde  far.  »Ved  du,  hvad  en  pagt  er?« 

»Er  det  ikke  et  løfte?« 

»Jo,  det  er  rigtigt.  Men  det  er  et  særligt  løfte,  et  løfte 
mellem  dig  og  Herren.  Da  du  blev  døbt,  indgik  du  en 
pagt  om  at  holde  budene,  deriblandt  helligholdelse  af 
sabbatten.  Og  Herren  har  indgået  en  pagt  om  at 
velsigne  os,  hvis  vi  holder  hans  sabbat  hellig.« 

»Men  jeg  har  jo  holdt  sabbatten  hellig,«  sagde  jeg. 
»Det  er  bare  denne  ene  gang.« 

»Måske  er  det  chancen  for  at  vise  Herren,  at  du  vil 
holde  din  pagt.  Var  det  let  at  holde  sabbatten  hellig  i 
sidste  uge?« 

»Ja.  Det  var  lige  som  enhver  anden  søndag.« 


»Så  hvis  du  virkelig  ville  vise  Herren,  at  du  er  lydig, 
hvilken  søndag  ville  så  vise  ham  det?  Sidste  søndag  eller 
i  morgen?« 

»Martin,«  fortsatte  far,  »vi  vil  ikke  sige,  at  du  ikke 
må  spille  i  morgen.  Det  er  din  beslutning.« 

Vi  sagde  ikke  noget  på  resten  af  turen  hjem.  Men  jeg 
tænkte  meget  over  det.  Jeg  tænkte  på  holdet.  Jeg 
tænkte  på  træner  Hansen.  Jeg  tænkte  på  den  store 
pokal. 

Så  begyndte  jeg  at  tænke  på  Herren,  min  familie  og 
alle  andre,  der  regnede  med,  at  jeg  traf  den  rette  beslut- 
ning. Jeg  tænkte  på  alt  det,  som  Herren  havde  givet 
mig.  Jeg  tænkte  på,  hvad  jeg  kunne  give  ham.  Inderste 
inde  vidste  jeg,  at  jeg  kun  kunne  give  Herren  én  ting,  og 
det  var  min  opførsel,  at  vise  ham,  at  han  altid  kan  regne 
med  mig  lige  meget  hvad. 

Jeg  bad  en  stille  bøn  og  sagde,  at  han  skulle  vise  mig, 
hvad  jeg  skulle  gøre  og  give  mig  mod  til  at  gøre  det. 
Efter  bønnen  vidste  jeg  det  med  sikkerhed. 

»Jeg  må  ringe  til  træner  Hansen,«  sagde  jeg  stille,  da 
vi  kørte  ind  i  indkørslen. 

»Vil  du  gerne  have,  at  jeg  taler  med  ham?«  spurgte  far. 

Det  ville  jeg  på  en  måde  gerne,  men  jeg  vidste,  at  det 
ikke  ville  være  rigtigt.  »Nej,«  svarede  jeg  stille.  »Han 
skal  vide,  at  det  var  min  beslutning.«  Jeg  så  på  mor 
og  tilføjede:  »Jeg  tror,  at  jeg  ændrer  mit  emne  til 
talen  i  Primary  i  morgen.  Jeg  vil  tale  om  at 
holde  sabbatten  hellig.«  □ 

LÆS 

MORMONS 

BOG 


»Som  alle  andre  bøger  af  stor  værdi  er 
[Mormons  Bog]  ikke  bare  underhol- 
dende læsning.  Men  hvis  I  vil  læse  flit- 
tigt, kan  jeg  forsikre  jer  om,  at  det  vil 
være  den  mest  berigende  bog,  I  nogen- 
sinde har  besluttet  jer  for  at  læse.« 

Boyd  K.  Packer 

(»Min  sjæls  inderste«,  Stjernen,  aprilkonferencen  1986,  s.  60.) 


»Mormons  Bog  ...  ligger  foran  os  som  et 
yderligere  vidnesbyrd  om  Herren  Jesu 
Kristi  guddommelighed  og  virkelighed, 
som  et  vidnesbyrd  om  hans  forsonings 
altomfattende  godgørenhed,  samt  om  at 
han  kom  ud  af  gravens  mørke.« 

Gordon  B.  Hinckley 

(»Det  største  mirakel  i  menneskehedens  historie«,  Stjernen,  juli 
1994,  s.  69). 


»De  hellige  skrifter  er  for  børn,  til  at 
fylde  deres  ivrige  sind  med  hellige  sand- 
heder.« 

Thomas  S.  Monson 

(»Come,  Learn  of  Me«,  Ensign,  december 
1985,  s.  48). 


»Et  menneske  er  ikke  rigtig  på  omven- 
delsens vej,  medmindre  vedkommende 
har  begyndelsen  til  et  vidnesbyrd  om,  at 
...  Mormons  Bog  er  endnu  et  vidne  om 
Jesus  Kristus.« 

James  E.  Faust 

(»Joseph  Smith  og  Mormons  Bog«,  Stjernen, 
februar  1996,  s.  6). 


»Jeg  fortalte  brødrene,  at  Mormons  Bog 
var  den  mest  korrekte  bog  på  jorden  og 
vor  religions  slutsten,  og  et  menneske 
ville  komme  Gud  nærmere  ved  at  efter- 
leve dens  forskrifter  end  ved  nogen 
anden  bog.« 

Joseph  Smith 

(Profeten  Joseph  Smiths  lærdomme,  s.  232). 


»Jeg  velsigner  jer  med  øget  forståelse  af 
Mormons  Bog.  Jeg  lover  jer,  at ...  hvis  vi 
dagligt  vil  læse  fra  dens  sider  og  efter- 
leve dens  forskrifter,  vil  Gud  udøse 
hidtil  ukendte  velsignelser  over  hvert 
barn  i  Zion  og  Kirken.« 

Ezra  Taft  Benson 

(»Et  helligt  ansvar«,  Stjernen,  aprilkonferencen  1986,  s.  79.) 


»Og  når  I  modtager  disse  ting,  formaner 
jeg  jer  til  at  adspørge  Gud,  den  evige 
Fader,  i  Kristi  navn,  om  disse  ting  ikke 
er  sande;  og  dersom  I  beder  af  oprigtigt 
hjerte  og  med  fast  forsæt  samt  med  tro 
på  Kristus,  da  vil  han  åbenbare  sand- 
heden deraf  for  jer  gennem  den  Helligånds  kraft.« 

Moroni 

(Moroni  10:4). 


UDSNIT  AF  MORONI  BEGRAVER  PLADERNE,  AF  TOM  LOVELL 


BESØGSLÆRERINDEBUDSKABET 


BYD  UNGE  KVINDER  VELKOMMEN 
I  HJÆLPEFORENINGEN 

Da  profeten  Joseph  Smith  orga- 
niserede Hjælpeforeningen 
den  17.  marts  1842,  var  der 
18  kvinder  til  stede.  Tre  af  dem  var 
teenagere.  Lucy  Mack  Smith,  profe- 
tens mor,  gav  senere  hjælpeforenings- 
søstre  i  alle  aldre  et  klogt  råd,  da  hun 
opfordrede  dem  til  »at  værdsætte 
hinanden,  våge  over  hinanden,  trøste 
hinanden  og  modtage  belæringer,  så 
vi  alle  kan  være  sammen  i  himlen« 
(Minutes  of  the  Female  Relief  Society 
of  Nauvoo,  den  24.  marts  1842). 

Som  søstre  i  Hjælpeforeningen  har 
vi  mulighed  for  at  byde  sidste  dages 
hellige  kvinder  velkommen  i  vores 
kreds,  »[vores]  hjerter  skulle  være 
sammenknyttet  i  indbyrdes  enighed 
og  kærlighed«  (Mosiah  18:21). 

EN  KÆRLIG  OVERGANG 

Hjælpeforeningens  hovedbesty- 
relse mødtes  med  nogle  unge  piger  for 
at  høre,  hvordan  de  havde  det  med 
overgangen  fra  Unge  Pigers  organisa- 
tion til  Hjælpeforeningen.  Deres  udta- 
lelser udtrykker  en  blanding  af 
uvished  og  forventning. 

»Jeg  er  lidt  bange  for  at 
komme  i  Hjælpeforeningen,« 
sagde  en  ung  pige.  »I  Unge  Piger 
drejer  lektionerne  sig  om  det, 
som  jeg  oplever  nu.  Men  når  jeg 
tænker  på  Hjælpeforeningen,  så 
tænker  jeg  på  ældre  kvinder,  der 
taler  om  det,  der  interesserer 
ældre     kvinder,      men     ikke 
nødvendigvis  mig.« 


En  ung  pige  sagde:  »Jeg  tror,  at  jeg 
kommer  ind  i  mere  formelle  omgi- 
velser, hvor  damerne  altid  er  stille  og 
altid  opfører  sig  korrekt.  Jeg  håber 
bare,  at  jeg  kan  falde  til  og  have  det 
sjovt  sammen  med  dem.« 

Kan  jeg  falde  til?  Vil  jeg  synes  om 
Hjælpeforeningen?  Vil  jeg  være  i 
stand  til  at  tjene?  Det  er  nogle  af  de 
spørgsmål,  som  de  unge  søstre  har.  Vi 
må  hver  især  forsikre  disse  søstre  om, 
at  vi  er  deres  venner,  at  de  er  værdsat, 
og  at  de  virkelig  vil  få  mulighed  for  at 
udnytte  deres  talenter  og  tjene. 

ET  KÆRLIGT  SØSTERFÆLLESSKAB 

Mary  Ellen  Smoot,  hovedpræsi- 
dentinde  for  Hjælpeforeningen,  råder 
os  til  at  tage  imod  de  unge  kvinder, 
som  kommer  ind  i  Hjælpeforeningen. 
»Det  bliver  i  dette  kærlige  søsterfæl- 
lesskab,« siger  hun,  »at  unge  kvinder 
øger  deres  forståelse  af  evangeliets 
principper,  skaber  stærke  vidnesbyrd 
og  gør  Kristuslignende  tjeneste  til  en 
del    af  deres    liv«    (udtalelse    ved 


Hjælpeforeningens  åbent  hus-arran- 
gement i  foråret  1999). 

Hjælpeforeningens  erklæring 
bekræfter  Hjælpeforeningens  idealer 
og  hjælper  alle  søstre  til  at  realisere 
deres  potentiale: 

Vi  er  Guds  elskede  og  åndelige  døtre, 
og  vores  tilværelse  har  betydning, 
formål  og  retning. 

Som  et  verdensomspændende  søster- 
fællesskab er  vi  forenede  i  vores  hengi- 
venhed over  for  Jesus  Kristus,  vores 
Frelser  og  store  eksempel. 

Vi  er  troens,  dydens,  visionernes  og 
barmhjertighedens  kvinder,  som  - 

øger  vores  vidnesbyrd  om  Jesus 
Kristus  ved  hjælp  af  tro  og  studium  af 
skriften. 

søger  åndelig  styrke  ved  at  følge 
Helligåndens  tilskyndelser. 

indvier  os  selv  til  at  styrke  ægte- 
skabet, familien  og  hjemmene. 

finder  storhed  i  moderskabet  og 
glæde  i  kvindelighed. 

glæder  os  over  tjeneste  og  gode 
gerninger. 

elsker  livet  og  at  lære. 
står  for  sandhed  og  ret. 
støtter  præstedømmet  som  Guds 
myndighed  på  jorden. 

glæder  os  over   templets  velsig- 
nelser, forstår  vores  guddommelige 
skæbne  og  stræber  efter  ophøjelse. 
Hjælpeforeningen  giver  hver 
af    os    mulighed    for    vækst, 
tilfredshed,  venskab  og  åndelig 
oplysning.   Den  byder  på   et 
søsterfællesskab  for  livet.  □ 


SPØRGSMÅL  OG  SVAR 


Hvordan  kan  eg 
hjælpe  min  vi  dfarne 
ven  og  samtidig  følge 
mine  forældres  råd? 


MODELFOTO:  WELDEN  C.  ANDERSEN 


Mine  forældre  har  rådet  mig  til  ikke  at  være  for  meget 
sammen  med  en  af  mine  venner,  fordi  han  drikker 
spiritus  og  pjækker  fra  skolen.  Men  min  ven  har  også 
gode  sider.  Hvordan  kan  jeg  hjælpe  min  ven  og  samtidig 
følge  mine  forældres  råd? 

Svarene  er  ment  som  en  hjælp  og  vejledning,  men  er  ikke  udtryk  for 
Kirkens  officielle  lære. 


LIAHONAS  SVAR 

Venskaber  er  nogle  af  vore 
vigtigste  forhold  her  på  jorden. 
Venner  byder  ikke  blot  på  fællesskab 
og  sjov,  de  kan  også  gøre  varigt 
indtryk  på  os.  Vi  har  alle  svagheder, 
og  gode  venner  kan  yde  en  uvur- 
derlig støtte  og  hjælp  i  svære  tider. 

Men  alligevel  har  vores  venner 
nogle  gange  vaner,  som  er  uforene- 
lige med  evangeliet  eller  familiens 
standarder.  Forældre  har  fået  befa- 
ling om  at  opdrage  deres  børn  i  lys  og 
sandhed  (se  L&P  93:40).  De  har  ret 
til  at  modtage  inspiration  for  deres 
børn  og  er  naturligvis  bekymrede, 
når  de  ser  deres  sønner  og  døtre 
vælge  venner,  som  ikke  deler  fami- 
liens værdier.  Eftersom  forældre 
motiveres  af  kærlighed  og  bekymring 


for  vores  velfærd,  og  fordi  de  har 
større  erfaring,  burde  vi  lytte  til  og 
følge  deres  råd.  Forældre  ved,  hvor 
ødelæggende  konsekvenserne  af  at 
sænke  sine  standarder  kan  være.  De 
ved  også,  at  sande  venner  aldrig  vil 
opfordre  os  til  at  vige  fra  de  værdige 
mål,  vi  har  sat  for  os  selv. 

Heldigvis  er  det  at  være  tro  mod 
evangeliets  principper  og  ære  dine 
forældre  ikke  ensbetydende  med,  at 
du  nødvendigvis  behøver  at  svigte 
din  ven,  som  har  problemer.  Med 
hjælp  og  støtte  fra  dine  forældre  kan 
du  hjælpe  din  ven  med  at  sætte  og 
nå  sine  egne  værdige  mål. 

Men  i  den  situation  bør  du  først 
ærligt  overveje  flere  spørgsmål:  Hvor 
stærk  er  jeg?  Vil  jeg  snarere  blive 

påvirket  af  min  ven  end  han  af  mig? 
Vil  han  respektere  min  beslutning  om 
ikke  at  tage  del  i  uretfærdige  aktivi- 
teter, eller  vil  han  forsøge  at  trække 
mig  ned  også?  Mange  mennesker, 
som  ønsker  at  hjælpe  vildfarne 
venner,  begynder  hurtigt  at  sympati- 
sere med  og  acceptere  deres  venners 
syndige  adfærd.  Det  er  vigtigt  for 
både  dig  og  din  ven,  at  du  forbliver 
tro  mod  evangeliets  standarder.  Hvis 
du  ikke  er  stærk  nok  til  at  holde 
budene,  når  du  er  sammen  med  din 
ven,  må  du  helt  bryde  med  ham. 

Hvis  du  har  den  åndelige  styrke 
til  at  være  et  urokkeligt  eksempel 
for  din  ven,  så  tal  med  dine 
forældre  og  læg  en  plan  for, 
hvordan  du  kan  hjælpe  din  ven. 


Forklar  ham  dine  standarder,  og  lad 
ham  vide,  hvor  meget  din  tro 
betyder  for  dig.  Lad  ham  vide,  at  du 
er  bekymret  for  ham  og  vil  hjælpe 
ham,  men  at  du  ikke  vil  sænke  dine 
egne  standarder.  Du  kan  invitere 
ham  med  i  kirke  eller  til  ungdoms- 
aktiviteter  eller  opfordre  ham  til  at 
mødes  med  missionærerne.  Lad 
ham  være  sammen  med  dig  i  dit 
hjem,  så  han  kan  opleve  den  glæde, 
der  kommer  af  at  efterleve  evan- 
geliet. Husk  ham  i  dine  personlige 
bønner  og  familiebønner. 

Overvej  at  gøre  det,  som  en  af 
vore  læsere  foreslår,  nemlig  at  bede 
din  familie  faste  og  bede  sammen 
med  dig  for  din  ven.  Når  1  sammen 
søger  inspiration  til,  hvordan  du 
bedst  kan  hjælpe  din  ven,  vil  dine 
forældre  sikkert  bemærke  din  styrke 
og  indse,  at  deres  bekymring  for  dit 
åndelige  velfærd  afspejles  i  din 
bekymring  for  din  ven.  Når  du  invol- 
verer dem  så  direkte,  vil  de  nok  være 
mere  villige  til  at  byde  din  ven 
velkommen  i  deres  hjem,  så  han  kan 
se,  hvordan  et  evangelisk  miljø  er. 

Selv  om  det  ikke  er  en  let  situa- 
tion kan  du  og  din  familie,  hvis  du 
forbliver  tro  mod  dit  vidnesbyrd  om 
evangeliet  og  søger  Herrens  hjælp, 
velsigne  din  ven. 


selv:  Er  vi  så  trofaste  mod  evangeliet, 
at  ingen  anden  indflydelse  kan  få  os 
væk  fra  Herren?  Hvis  svaret  er  ja, 
må  vi  tale  med  vores  forældre,  bero- 
lige dem  og  så  invitere  denne  kære 
ven  med  til  en  aktivitet  i  Kirken.  Vi 
kan  hjælpe  ham  til  at  se,  at  de  gode 
egenskaber,  som  han  har,  kan 
anvendes  på  bedst  mulig  måde  i 
Kirken. 

Gerardo  Salvatierra  Fernåndez, 
Chilecito  Gren, 
Cordoba-missionen  i  Argentina 

For  noget  tid  siden  var  jeg  i 
samme  situation.  Men  ven,  som 
endnu  ikke  er  medlem  af  Kirken,  gik 
ind  på  en  bar  og  kom  tilbage  med  to 
flasker  øl.  Jeg  sagde:  »Kender  du  ikke 
mine  sidste  dages  hellige  prin- 
cipper?« Han  svarede:  »Undskyld, 
det  havde  jeg  glemt.  Så  har  jeg  ikke 
nogen  ven  at  drikke  med.«  Så  over- 
raskede han  mig.  Han  smed  de  to 
flasker  i  skraldespanden.  Nu  går 
han  altid  ud  med  mig,  men  han 
drikker  ikke. 

Vores  eksempel  påvirker  andre 
mennesker.  Vi  må  følge  Jesu  Kristi 
eksempel. 

Humberto  Marambaia  Junior, 
Vila  Nova  Ward, 
Campo  Grande  Stav  i  Rio  de  Janeiro  i  Brasilien 


Humberto  Marambaia  Junior 


Juan  Carlos  Sivira 


IL:, 

Anne-Marie  Fanakrå 


Jorge  Ramon  Sorto 


LÆSERNES  SVAR 

Vores  forældre  gør  klogt  i  at  være 
bekymrede  for  os.  Vi  bør  spørge  os 


Når  en  ven  har  problemer,  er 
det  første  vi  bør  gøre  at  ransage  os 
selv  og  sikre  os,  at  vi  er  faste  i  vores 

Bibiche  Aka  Mwanzambi 


Devita  Aprilani 


Nkem  Beauty  Okor 


Marilou  Valera  Millare 


beslutning  om  at  gøre  det  rette.  Hvis 
vi  inviterer  vores  venner  til  at  deltage 
i    aktiviteter    sammen    med    vores 
forældre  og  andre,  der  har  høje  stan- 
darder, kan  de  føle  Ånden  og  andres 
kærlighed  til  dem.  Og  samtidig  efter- 
lever vi  evangeliet. 
Juan  Carlos  Sivira, 
Los  Laureles  Ward, 
Cuidad  Ojeda  Stav  i  Venezuela 

For  noget  tid  siden  var  jeg  meget 
optaget  af,  hvad  andre  mente  om  mig. 
Jeg  begyndte  at  gøre  ting,  som  jeg 
vidste,  jeg  ikke  burde  gøre,  bare  for  at 
vise,  at  jeg  kunne  være  sej.  Jeg  over- 
vejede endda  at  forlade  Kirken,  ikke 
fordi  jeg  var  holdt  op  med  at  tro  på 
Jesu  Kristi  evangelium,  men  fordi  jeg 
havde  så  dårlig  samvittighed.  Jeg 
indså  heldigvis,  at  jeg  var  ved  at  give 
afkald  på  min  evige,  åndelige  glæde 
for  en  kortsigtet,  falsk  glæde. 


være  sammen  med  min  familie,  og  vi 
kunne  vise  ham,  hvor  meget  han 
betød  for  os.  Jeg  ville  invitere  ham 
med  til  Kirkens  møder,  og  lidt  efter 
lidt  belære  ham  om  evangeliets 
grundlæggende  principper. 

Bed  dine  forældre  om  at  faste  og 
bede  sammen  med  dig  om,  hvordan 
du  kan  hjælpe  din  ven.  Husk,  at  sidste 
dages  hellige  hjælper  deres  næste. 
Jorge  Ramon  Sorto, 
Rofineria  Ward, 
Apopa  Stav  i  El  Salvador 

Jeg  var  opvokset  i  en  ateistisk 
familie,  som  ikke  respekterede  nogen 
bestemte  værdier.  Men  min  bedste 
veninde,  Maud  Dominault,  og 
hendes  familie,  som  er  medlemmer  af 
Kirken,  vendte  mig  aldrig  ryggen, 
selv  ikke  når  jeg  begik  fejl.  Hendes 
familie  accepterede  mig,  selv  om  jeg 
var   anderledes.    I   dag   føler   vi   os 


Takket  være  støtte  og  masser  af     knyttet  sammen,  som  om  vi  var  en 
kærlighed  fra  mine  venner  i  Kirken,  fik      stor  familie. 


jeg  styr  på  mine  tanker  og  påbegyndte 
en  hård  og  smertefuld  omvendelses- 
proces.  Jeg  er  dybt  taknemlig  for,  at 
mine  venner  aldrig  svigtede  mig.  Den 
oplevelse  lærte  mig,  at  min  himmelske 
Fader  elsker  mig  og  vil  hjælpe  mig. 
Anne-Marie  Fanakrå, 
Stavanger  Gren, 
Stavanger  Distrikt  i  Norge 

Jeg  ville  invitere  min  ven  med  til 
familieaften.  På  den  måde  kunne  han 


Men  hvis  din  ven  på  længere  sigt 
presser  dig  til  at  gøre  noget  forkert, 
gå  på  kompromis  med  dine  værdier 
og  din  livsstil  og  prøver  at  lokke  dig 
væk  fra  sandheden,  så  er  han  ikke  en 
god  ven.  I  det  tilfælde  vil  det  være 
bedst  for  dig  at  holde  op  med  at 
omgås  ham,  for  der  er  altid  en  risiko 
for,  at  han  trækker  dig  med  ned. 
Maud  Pipet-Renard, 
En  ven  af  Kirken,  som  bor  i  Bordeaux 
Stav  i  Frankrig 

Jeg  kunne  besøge  denne  ven 
sammen  med  et  andet  medlem  af 
Kirken.  Hvis  jeg  ikke  er  særlig  stærk 
i  evangeliet,  og  jeg  tager  hen  for  at 
besøge  ham  alene,  risikerer  jeg  at 
komme  ud  i  det  samme  problemer. 
Af  den  grund  ville  jeg  tage  en  ven 
med,  som  også  er  medlem  af  Kirken. 
Hver  gang  vi  besøgte  ham,  ville  jeg 
have  et  evangelisk  budskab  med  og 
være  et  godt  eksempel.  Frem  for  alt 
ville  jeg  bede  og  faste  for  ham. 

Som  medlemmer  af  Kirken  bør  vi 
undervise   vore   venner   ved   vores 
adfærd.    Hvor   vi   end   er,    bør   vi 
afspejle  Jesu  Kristi  billede. 
Bibiche  Aka  Mwanzambi, 
Fonder  Ward, 
Abidjan  Stav  i  Elfenbenskysten 

Spørgsmålet  her  er,  om  vedkom- 
mende er  klar  over,  at  det  han  gør  er 
forkert.  Det  er  der  mange,  som  ikke 
er,  men  nogle  mennesker  er  -  og 
alligevel  fortsætter  de. 

Det  kan  jo  være,  at  din  ven  ikke 
er  klar  over,  at  hans  adfærd  er  forkert. 
Fordi  jeg  holder  af  ham,  ville  jeg 
kærligt  opmuntre  ham  til  at  ændre 
adfærd  til  det  bedre.  Jeg  ville  også 
påpege  hans  gode  sider,  for  at  sikre 
mig,  at  hans  dårlige  opførsel  ikke 
ødelægger  dem.  Jeg  ville  også  hjælpe 
mine  forældre  til  at  se  hans  gode  sider. 
Devita  Aprilani, 
Surabaya  Barat  Gren, 
Surabaya  Distrikt  i  Indonesien 


Jeg  levede  et  liv,  som  slet  ikke 
gavnede  mig.  Men  takket  være  en 
vens  hjælp,  fandt  jeg  ud  af,  at  Gud 
lever.  Hvis  min  ven  havde  ladet 
mig  forblive  i  mørke,  havde  jeg 
aldrig  set  Guds  lys.  Lad  os  tage  os 
af  de  lam,  der  farer  vild,  for  vor 
himmelske  Fader  elsker  os  alle  og 
ønsker,  at  vi  skal  vende  hjem  til 
ham. 

Nkem  Beauty  Okor, 
Emuoha  Ward, 
Port  Harcourt  Stav  i  Nigeria 

Det  første,  vi  skal  gøre,  er  at 
adlyde  vore  forældre.  De  elsker  os, 
og  det  er  derfor,  de  vil  beskytte  os 
mod  det,  der  ikke  er  godt  for  os. 
Vores  venner  kan  lede  os  i  fristelse 
eller  føre  os  åndeligt  væk  fra  vor 
himmelske  Fader. 

Hvad  angår  vores  venner,  så  må  vi 
hjælpe  dem,  så  godt  vi  kan.  Hvis  det 
er  muligt,  bør  vi  hjælpe  ham  til  at 
forstå,  at  han  skal  vende  tilbage  til 
sin  himmelske  Fader. 
Linda  Hayde  Lopez  Fierro, 
Nueva  Aurora  Ward, 
Guayaquil  Øst  Stav  i  Ecuador 

Mine  forældre  ved  altid  bedst, 
men  jeg  bør  ikke  svigte  min  ven, 
som  er  på  vej  til  at  ødelægge  sig  selv. 
Jeg  må  opfordre  ham  til  at  opføre  sig 
ordentligt  og  påpege  den  virkning, 
som  hans  handlinger  har  på  hans 
helbred,  hans  velbefindende,  hans 


familie  og  samfundet.  Jeg  må  over- 
bevise ham  om,  at  han  skal  fuldføre 
sin  uddannelse  og  lade  ham  vide, 
at  han  kan  udrette  meget  godt,  hvis 
han  bare  vil.  Men  vigtigst  af  alt 
må  jeg  hjælpe  ham  med  at  komme 
tættere   på  Jesus   Kristus,    så   han 
kan  indse,   at  han  ikke  står  helt 
alene  i  verden. 
Marilou  Valera  Millare, 
Bangued  Ward, 
Narvacan  Stav  i  Filippinerne 

Du  kan  gøre  SPØRGSMÅL  OG 
SVAR  mere  interessant  ved  at  besvare 
nedenstående  spørgsmål.  Send  dit 
svar,  så  vi  har  det  senest  den  l.  maj 
2000.  Send  det  til  QUESTIONS 
AND  ANSWERS  05/00,  Liahona, 
50  East  North  Temple  Street,  Salt 
Lake  City,  UT  84150-3223,  USA; 
eller  send  det  som  e-mail  til  CUR- 
Liahona-IMag@ldschurch.org.  Dit 
svar  skal  være  maskinskrevet  eller 
skrevet  med  tydelig  skrift  på  dit  eget 
sprog.  For  at  vi  kan  bringe  dit  svar, 
skal  du  vedlægge  dit  fulde  navn, 
privatadresse  samt  ward  og  stav.  Hvis 
det  er  muligt  kan  du  vedlægge  et  foto 
af  dig  selv.  Dette  foto  vil  ikke  blive 
returneret.  Vi  trykker  et  repræsenta- 
tivt udsnit  af  svarene. 

SPØRGSMÅL:  Hvis  vor  himmelske 
Fader  er  så  kærlig,  hvorfor  tillader  han 
så,  at  der  sker  onde  ting  mod  uskyldige 
mennesker?  □ 

Den  levende  profets  ord 

Råd  og  vejledning  fra  præsident  Gordon  B.  Hinckley 


GUDDOMMELIG  NATUR 

»Hvor  ville  det  dog  gøre  en  stor  forskel, 
hvis  vi  hver  især  ville  have  visheden  om,  at 
vi  havde  en  gnist  af  det  guddommelige  i  os,  at 
vi  er  af  kongelig  æt,  at  vi  bogstaveligt  er  sønner 
og  døtre  af  Gud,  og  hvis  vi  er  sønner  og  døtre  af  en 
Fader,  så  er  vi  alle  brødre  og  søstre  og  burde  behandle 
hinanden  som  sådan.«1 


UVENLIGHED 

»Jeg  tror,  at  vi  kan  læse  skrif- 
terne forfra  og  bagfra  og  lære  dem 
udenad,  men  hvis  der  er  uvenlighed 
i  vores  hjerte,  hvis  der  sker 
overgreb  i  vores  familie,  så  er  alt  det 
andet  forgæves.«2 

ARBEJDE 

»Der  sker  ikke  noget  i  denne 
Kirke,  medmindre  man  arbejder. 
Det  er  ligesom  en  trillebør.  Den 
bevæger  sig  ikke,  før  man  tager 
fat  i  de  to  håndtag  og  skubber 
den.  Hårdt  arbejde  fører  Herrens 
værk  fremad,  og  hvis  man  har  lært 
at  arbejde  ærligt,  vil  det  velsigne 
ens  liv  for  evigt.  Jeg  mener  det  af 
hele  mit  hjerte.   Det  vil  velsigne 
jeres  liv  for  evigt.«3 

VERDSLIGT  OG  ÅNDELIGT 

»Kirkens  kritikere  beklager  sig 
over,  at  Kirken .  er  blevet  et  stort 
forretningsforetagende.    Lad    mig 


sige    det    udtrykkeligt,    at    det    åndelige 

aldrig  er  blevet  fortrængt  af  det  verdslige. 

Faktisk  går  de  to  hånd  i  hånd,  det  verdslige 

skaber  midler  og  baner  vej,  for  at  det  åndelige 

kan  blive  sat  i  værk.  Faktisk  er  det  en  og  samme 

sag.  Herren  selv  har  sagt:  >Derfor,  sandelig  siger  jeg  jer, 

at  alting  er  åndeligt  for  mig,  og  jeg  har  aldrig  givet  ... 

en  lov,  der  var  timelig  ...  thi  mine 
befalinger  er  åndelige;  de  er  ikke 
naturlige  eller  timelige,  ej  heller 
kødelige  eller  sanselige<  (L&P 
29:34-35). 

Fra  dette  værks  tidlige  begyn- 
delse er  det  timelige  blevet  brugt  til 
at  fremme  det  åndelige.«4 

TIENDE 

»Herren  har  store  forventninger 
til  jer,  at  I  vil  gøre  jeres  del  for  at 
føre  Herrens  værk  frem  ved  at 
betale  jeres   tiende   og   offery- 
delser. Vi  har  penge  nok  til  at  drive 
denne  Kirke,   takket  være  folkets 
trofasthed.      Hvilken      fantastisk 
trofasthed.  Vi  har  ikke  mange  rige 
mennesker  i  Kirken.  De  penge,  som 
Kirken   drives   med,   kommer  fra 
bidrag  fra  folk  som  jer,  vidunderlige, 
trofaste  mennesker.  Tiende  er  ikke 
så  meget  et  spørgsmål  om  penge, 
som  et  spørgsmål  om  tro.  Herren 
kan  ikke  velsigne  dem,  der  ikke  er 
lydige.«5 

TRO  PÅ  FREMTIDEN 

»Jeg  føler  stor  optimisme  for  fremtiden.  Vi  lever  i  en 
verden  med  alle  mulige  problemer,  som  vi  alle  ved.  Vi  ser  det 
overalt  -  bander,  splittede  familier,  børn,  der  myrder  andre 
børn,  enlige  mødre,  fødsler  uden  for  ægteskabet,  narko,  det 
hele,  men  trods  det,  tror  jeg,  at  der  er  meget  godt  i  menne- 
sker. Jeg  tror,  at  der  er  millioner,  som  beder  og  er  trofaste, 
stærke  mennesker,  som  gør  deres  bedste  for  at  opdrage  deres 
familier  i  sandhed  og  retfærdighed,  for  at  leve  som  hæder- 
lige og  pålidelige  borgere  og  som  yder  en  indsats.«6 

TRÆF  GODE  VALG 

»Har  I  nogensinde  kigget  på  et  led  på  en  gård,  som  kan 
åbne  og  lukke?  Hvis  man  kigger  på  hængslet,  så  bevæger 
det  sig  kun  meget  lidt,  men  hængslets  lille  bevægelse  får 
stor  virkning  ude  i  periferien.  Sådan  er  det  også  med  vores 
liv.  Det  er  de  små  beslutninger,  der  gør  den  store  forskel  i 
vores  liv.«7 

VÆR  TROFAST 

»Vi  burde  være  de  bedste  mennesker  på  denne  klode. 
Hvis  vi  efterlever  evangeliet,  så  vil  vi  være  de  bedste 
mennesker  på  jorden.  Hvis  vi  ikke  efterlever  evangeliet,  så 
er  vi  forrædere  mod  den  store  og  smukke  sag,  som  vi  har 
taget  imod.  Jeg  formaner  jer  til  at  yde  lidt  mere,  at  være 
lidt  mere  trofaste,  at  være  lidt  bedre,  at  være  sidste  dages 
hellige  i  hver  eneste  betydning  af  ordet.  Hvis  vi  vil  være 
stærke,  hvis  vi  vil  være  trofaste,  hvis  vi  vil  være  oprigtige, 
så  vil  den  Almægtiges  velsignelser  følge  os,  hvor  vi  end  går, 
og  hvad  vi  end  gør  i  retfærdighed.«8  □ 

NOTER: 

1.  Møde  i  Burlington  i  Vermont,  den  14.  oktober  1998. 

2.  Præstedømmets  lederskabsmøde  ved  regionalkonferencen 
i  Houston  i  Texas,  den  19.  september  1998. 


3.  Missionærmøde  i  Montreal  i  Quebec  i  Canada,  den  6. 
august  1998. 

4.  Tale,  som  præsident  Hinckley  holdt,  da  han  blev  udnævnt 
til  årets  internationale  leder  af  Brigham  Young  University 
Marriott  School  of  Management,  den  6.  november  1998. 

5.  Møde  i  Columbus  i  Ohio,  den  25.  April  1998. 

6.  Interview  med  Houston  Chronicle,  den  15.  september  1998. 

7.  Møde  i  Schenectady  i  New  York,  den  17.  oktober  1998. 

8.  Møde  i  Richmond  i  Virginia,  den  14.  november  1998. 

VIDNESB 


Når  vi  læser  om  Jesu  Kristi 
evangeliums  gengivelse  til  Lehi  og 
hans  familie,  gengives  det  også  til  os 


En  families 
yrd  om  Kristus 


Kent  P.  Jackson 

LEHI  OG  HANS  FOLK  ANKOMMER  TIL  DEN  NYE  VERDEN,  AF  CLARK  KELLEY  PRICE;  LILLE  BILLEDE:  UDSNIT  AF 
KRISTUS  OG  DEN  RIGE  UNGE  MAND,  AF  HEINRICH  HOFMANN 


I  Mormons  Bog  følger  vi  beretningen  om  en  familie  af  israelitter,  der  var  velsignet  med  stor  kundskab  om 
Kristi  lærdomme.  Selv  en  overfladisk  sammenligning  mellem  Mormons  Bog  og  Bibelen  viser,  at  Lehis 
efterkommere  besad  en  langt  større  forståelse  af  denne  lære  end  det  folk,  som  de  kom  fra. 
Det  Gamle  Testamente  rummer  kun  få  dyrebare  skriftsteder,  som  hentyder  til  kristne  lærdomme.  Og  selv  i 
Joseph  Smiths  oversættelse,  som  afslører,  at  evangeliet  fandtes  på  jorden  fra  Adam  til  Moses,  finder  vi  ikke  en 
udbredt  eller  klar  forståelse  af  Kristus  fra  Moses  tid  og  op  til  Johannes  Døbers  tid.  Men  Jesu  Kristi  evangelium 
er  kernen  i  Mormons  Bog.  Dens  titelblad  bekræfter,  at  bogen  blandt  andet  blev  skrevet  for  at  »overbevise  jøder 
og  ikke-jøder  om,  at  Jesus  er  Kristus,  den  evige  Gud,  som  åbenbarer  sig  for  alle  folk«. 


Nutidig  åbenbaring  forklarer,  at  Gud 
ikke  altid  har  givet  jordens  folk  en  fuld 
forståelse  af  sit  evangelium,  selv  ikke  til 
Israels  hus.  På  grund  af  deres  oprørskhed 
var  israelitterne  fra  Moses  og  frem  til 
Johannes  Døber  nægtet  det  højere 
præstedømme  og  evangeliets  velsig- 
nelser, som  er  reserveret  til  de  trofaste 

Éfé''>iBMHP" 
(se  L&P  84:23-27;  Joseph  Smiths  over- 
sættelse, 2  Mos  34:1-2).  Alma  sagde: 

»Og  derfor  modtager  den,  der  forhærder  sit  hjerte,  en 
mindre  del  af  ordet;  og  den,  der  ikke  forhærder  hjertet, 
til  ham  gives  der  en  større  del  af  ordet,  indtil  det 
forundes  ham  at  forstå  Guds  hemmeligheder,  ja,  indtil 
han  forstår  dem  fuldstændigt. 

Og  til  dem,  der  forhærder  hjertet,  gives  en  mindre  del 
af  ordet,  til  de  ikke  ved  noget  om  Guds  hemmeligheder« 
(Alma  12:10-11). 

Oprørskhed  fører  til  tabte  muligheder,  og  gennem  det 


■RHHH 


og  på  dem  skrev  han  den  beretning, 
som  vi  har  i  1  og  2  Nephi  (se  2  Nephi 
5:28-34).  Vores  oplysninger  om  Lehis  og 
Nephis  tidlige  syner  stammer  altså  fra  en 
optegnelse,  der  blev  skrevet  mindst  30 
år  efter,  at  mange  af  de  begivenheder, 
den  beskriver,  havde  fundet  sted. 

At  der  gik  så  lang  tid  betyder  ikke, 
at  optegnelsen  er  unøjagtig.  Da  Nephi 
skrev  på  de  små  plader  trak  han  på  sin  hukommelse,  sin 
fars  nedskrevne  optegnelser,  sin  egen  tidligere  beretning 
fra  de  store  plader  og  Helligåndens  inspiration.  Faktisk 
gjorde  den  tid,  der  var  gået,  at  optegnelsen  blev  mere 
moden,  velovervejet  og  klar  i  beskrivelsen  af  de  tidlige  år.2 

LEHIS  KALDELSE 

I  kapitel  1  i  1  Nephi  læser  vi,  at  det,  som  Lehi 
forkyndte  i  Jerusalem,  var  det  samme  budskab,  som  Det 
Gamle  Testamentes  profeter  på  den  tid  bragte:  Jerusalem 


meste  af  sin  historie  led  det  gamle  Israel  under  følgerne  af      skulle   ødelægges,   og  dens   indbyggere   skulle   føres   i 


oprørskhed,  så  meget  af  evangeliets  lære  blev  taget  bort 
eller  holdt  tilbage  (se  Alma  12:9;  29:8;  3  Nephi  26:9-10). I 
Men  da  Lehi  og  hans  familie  skilte  sig  ud  fra  deres  samfund, 
modtog  de  »en  større  del  af  ordet«.  Til  Lehi  gengav  Herren 
evangeliet  i  dets  fylde,  og  vi,  der  læser  Mormons  Bog, 
velsignes  af  det,  som  han  og  hans  familie  lærte  og  nedskrev. 
Faktisk  er  en  af  de  bedste  ting  ved  Mormons  Bog  dens 
tydelige  lærdomme  og  vidnesbyrd  om  Jesus  Kristus. 

NEPHIS  OPTEGNELSE 

Nephi  begyndte  sin  optegnelse  med  at  fremstille  de 
større  plader,  en  begivenhed,  der  formentlig  fandt  sted 
mere  end  ti  år  efter,  at  han  og  hans  familie  havde  forladt 
Jerusalem.  På  dem  nedskrev  han  sin  fars  optegnelse,  en 
beretning  om  deres  rejser  i  ørkenen,  og  sine  egne  og  sin 
fars  profetier  (se  1  Nephi  19:2).  Omkring  30  eller  40  år 
efter  familiens  afrejse  fremstillede  Nephi  de  små  plader, 


fangenskab  på  grund  af  deres  ugudelighed.  Ifølge  Nephi 
var  hans  far  en  af  »mange  profeter«  i  Jerusalem,  som 
forkyndte  det  samme  budskab  (se  1  Nephi  1:4).3 

Men  Lehi  hørte  også  om  Frelserens  jordiske  virke.  I  et 
syn  så  han  »Gud  sidde  på  sin  trone«,  »én  stige  ned  midt 
ud  af  himlen«  og  »tolv  andre,  der  fulgte  ham«  (1  Nephi 
1:8-10).  Den,  der  sad  på  tronen,  identificeres  som  Gud, 
men  de  andre  -  deriblandt  denne  »én«,  som  steg  ned  - 
identificeres  ikke  i  det  kapitel  af  Nephis  optegnelse.  Lehi 
modtog  en  bog  og  fik  besked  på  at  læse  den.  Han  læste  i 
den  »angående  Jerusalem  -  at  den  ville  blive  ødelagt 
tillige  med  dens  indbyggere;  mange  ville  omkomme  ved 
sværdet,  og  mange  ville  blive  bortført  til  Babylon  i 
fangenskab«  (1  Nephi  1:13).4 

Nephi  fortæller  os  ikke  mere  om  bogens  indhold,  men 
han  nævner,  at  hans  far  blev  stærkt  bevæget,  mens 
synerne  fortsatte,  og  mens  han  fortsatte  med  at  læse.  Lehi 

erklærede  Guds  storhed  ved  at  sige,  at  Herren  ikke  tillod, 
at  dem,  der  kom  til  ham,  blev  udryddet  (se  1  Nephi  1:14), 
måske  henviste  han  til  sin  families  udfrielse  fra  den 
kommende  ødelæggelse  eller  til  Guds  magt  til  at  frelse  fra 
synd.  Da  Lehi  forkyndte  det  budskab,  han  havde 
modtaget  i  sine  syner,  for  jøderne,  lagde  han  vægt  på  to 


»og  det  skete  medens  [Lehi]  bad  til  Herren,  at  der 
kom  en  ildstøtte  og  hvilede  på  en  klippe  foran  ham; 
og  han  så  og  hørte  meget«  (1  Nephi  1:6). 

ting:  Jerusalems  indbyggere  var  ugudelige  og  ville  blive 

udryddet,  og,  med  Nephis  ord,  så 

»tilkendegav  [han],  at  der  skulle 

komme  en  Messias,  og  ligeledes 

verdens    forløsning«     (1    Nephi 

1:19).  På  grund  af  disse  profetier  blev 

Lehi  forfulgt,  og  folket  stræbte  ham  efter  livet  (se 

1  Nephi  1:22). 

Udover  en  fortolkning  af  Lehis  drøm  modtog  Nephi  et 
udvidet  syn  om  fremtiden,  især  Kristi  mission. 

Nephis  beretning  om  faderens  syn  er 
spændende.  Han  omtaler  »én  stige  ned 
midt  ud  af  himlen«,  som  om  hans  iden- 
titet var  ukendt.  Skønt  Nephi  tydeligvis 
vidste  en  del  om  Kristus  på  det  tids- 
punkt, hvor  han  nedskrev  sin  fars  syn, 
var  han  bevidst  upræcis.  Optegnelsen 
antyder,  at  Lehi  på  det  tidspunkt  ikke 
vidste,  hvem  denne  »én«  var.  Denne 
oplysning  kom  tilsyneladende  i  senere  åbenbaringer. 
Ikke  før  mange  år  senere  begyndte  Lehi  at  undervise 
sine  børn  om  emnet  Jesu  mission  (se  1  Nephi  10). 

»LINIE  PÅ  LINIE,  BUD  PÅ  BUD« 

Kundskab  om  Jesus  Kristus  og  hans  forso- 
ning blev  ikke  givet  til  Lehi  og  hans  familie 
på  én  gang.  Tilsyneladende  kom  den  »linie 
på  linie,  bud  på  bud«  (2  Nephi  28:30). 
Kapitel  10  i  1  Nephi  giver  os  et  indtryk  af 
denne  gradvise  gengivelse.  Her  fortæller 
Lehi  sin  familie  om  nogle  af  de  principper, 
som  han  havde  modtaget  ved  åbenbaring, 
især  hans  syn  af  livets  træ  (se  1  Nephi  8). 
Nephis  gengivelse  af  sin  fars  belæringer  bruger 
omhyggeligt  udvalgte  ord,  der  viser,  at  Lehi  lærte  og 
forkyndte  nye  principper.  Nephi  opsummerer:  »Seks 
hundrede  år  fra  den  tid,  da  min  fader  forlod  Jerusalem, 
skulle  Gud  Herren  oprejse  en  profet  blandt  jøderne,  ja, 
en  Messias,  eller  med  andre  ord,  en  verdens  frelser« 
(1  Nephi  10:4;  fremhævelse  tilføjet). 

I  det  næste  vers  nævner  Nephi  »denne  Messias,  som 
han  havde  talt  om,  eller  denne  verdens  forløser«  (1  Nephi 
10:5;  fremhævelse  tilføjet).  Kraften  i  Kristi  forsoning 
præsenteres  i  det  næste  vers  for  første  gang  i  Mormons 
Bog:  »Thi  hele  menneskeheden  var  i  en  fortabt  og  falden 
tilstand  og  ville  altid  være  det,  medmindre  de  ville  forlade 
sig  på  denne  forløser«  (1  Nephi  10:6;  fremhævelse  tilføjet). 


Ved  at  bruge  ord  som  »en  Messias«, 
»denne  Messias«,  »en  profet«,  »en 
verdens  frelser«  og  »denne  forløser«  - 
som  alle  tydeligvis  henviser  til  Kristus  - 
antyder  Nephi,  at  han  præsenterer  disse 
begreber  for  første  gang  i  optegnelsen. 
Det  er  tydeligt,  at  det,  som  Lehi  og  hans 
sønner  lærte  om  Jesus  Kristus  og  hans 
mission,  var  nyt  for  dem.  Nephi,  den 
varsomme  og  følsomme  historiker,  beretter  begivenheden 
med  et  sprog,  der  omhyggeligt  er  valgt  for  at  skildre  fami- 
liens begrænsede  kundskab  på  det  tidspunkt,  selv  om  han 
skrev  optegnelsen  mange  år  senere. 

Der  skulle  gå  mere  end  40  år  fra  det  tidspunkt,  hvor 
Lehi  forlod  Jerusalem,  til  familien  hørte  Frelserens  navn. 
På  et  eller  andet  tidspunkt  mellem  559  og  545  f.Kr.  blev 
Lehis  søn  Jakob  besøgt  af  en  engel,  der  for  første  gang  i 
Mormons  Bog  fortalte  ham,  at  Frelserens  navn  skulle 
være  Kristus  (se  2  Nephi  10:3).  Det  navn  anvendes 
hyppigt  derefter,  i  alt  315  gange  i  den  engelske  udgave  af 
Mormons  Bog.  Samtidig  med  at  Jakob  hørte,  at 
Frelserens  navn  skulle  være  Kristus,  hørte  Nephi,  at  han 
skulle  hedde  Jesus.  Nephi  skrev:  »  ...  i  overensstemmelse 
med  profeternes  ord  og  Guds  engels  ord  skal  hans  navn 
være  Jesus  Kristus«  (2  Nephi  25:19).  Begyndende  med 
denne  henvisning  nævnes  navnet  Jesus  161  gange  i  den 
engelske  udgave  af  Mormons  Bog. 

I  1  Nephi  10  beretter  Nephi  om  sin  fars  belæringer  om 
Frelserens  jordiske  virke,  idet  han  begynder  med  Johannes 
Døbers  mission  (se  1  Nephi  10:7-9).  Lehi  belærte  sine 
børn  om,  at  evangeliet  skulle  forkyndes  for  jøderne,  som 
ville  myrde  denne  »Messias,  som  skulle  komme«,  og 
bagefter  ville  han  opstå  fra  de  døde  (1  Nephi  10:11). 
Nephi  påpeger,  at  denne  Messias  skulle  være  »deres  Herre« 
(1  Nephi  10:14;  fremhævelse  tilføjet)  og  også  »Guds  Søn« 
(1  Nephi  10:17;  fremhævelse  tilføjet),  og  dermed  nævner 
han  for  første  gang  i  Mormons  Bog  denne  vigtige  lære. 

NEPHIS  VIDNESBYRD 

Nephi  var  ivrig  efter  at  se  det,  som 
hans  far  havde  set,  og  i  1  Nephi  11 
modtager  han  et  lignende  syn  af  livets 
træ.  Udover  en  fortolkning  af  Lehis 
drøm  modtager  Nephi  en  udvidet 
vision  af  fremtiden,  især  Kristi  mission. 

Nephis  syn  afslører  betydningsfulde 
oplysninger  om  Jesu  jordiske  liv  blandt 
jøderne  i  Palæstina  og  hans  komme  i  herlighed  blandt 
Lehis  efterkommere  i  Amerika.  Udover  det,  som  hans  far 
allerede  havde  belært  om,  forkyndte  Nephi  følgende: 
Kristus  skulle  være  Guds  Søn,  født  af  en  jomfru  (se 
1  Nephi  11:13-21).  Han  skulle  tjene  »med  kraft  og  stor 
herlighed«  og  velsigne  andre  (se  1  Nephi  11:24,  28,  31). 
Han  blev  fulgte  af  »tolv  andre«  (se  1  Nephi  11:29).  Han 
skulle  »dømmes  af  verden«  og  slås  ihjel  (se  1  Nephi 
11:32-33).  I  Amerika  skulle  ødelæggelser  gå  forud  for 
hans  komme  der  (se  1  Nephi  12:4-5).  Han  skulle  stige 
ned  fra  himlen  (se  1  Nephi  12:6)  og  udvælge  tolv  nephi  - 
tiske  disciple  (se  1  Nephi  12:7-10).  Og  tre  til  fire  gene- 
rationer skulle  leve  i  retfærdighed  efter  hans  komme  (se 
1  Nephi  12:11-12). 

Nephis  forståelse  af  læren  om  Kristus  og  hans  forso- 
ning står  klar  i  de  ord,  som  han  bruger  til  at  undervise 
sin  familie  med.  Han  sagde,  at  Jesus  skulle  være  »Guds 
Lam«,  som  skulle  »borttage  verdens  synder«  (1  Nephi 
10:10).  Ordet  lam  sætter  Frelserens  forsoning  i  forbin- 
delse med  Moseloven,  som  Lehi  og  hans  familie 
var  bekendt  med.  Kristus  skulle  borttage  deres  synder 
som  et  offer  på  deres  vegne.  Mellem  1  Nephi  10:10 
og  14:27  anvender  Nephi  ordet  lam  57  gange  med 
henvisning  til  Jesus. 


åbenbaring  og  englebesøg.  De  tidligere 
profeters  ord,  som  fandtes  på  messing- 
pladerne, belærte  dem  også  om  Kristus. 
Zenock  profeterede,  at  Herren  skulle 
»løftes  op«,  og  Neum  forudsagde,  at 
Kristus  skulle  korsfæstes  (se  1  Nephi 
19:10). 

Profeten  Zenos'  skrivelser  synes  at 
have  været  en  væsentlig  kilde  til 
Nephis  viden  om  Kristus.5  Fra  ham  lærte  Nephi,  at  Jesus 
skulle  begraves  i  en  kalket  grav,  og  at  der  skulle  være  »tre 
dages  mørke,  der  skulle  være  et  tegn  på  hans  død  for 
dem,  der  bebor  øerne  i  havet,  i  særdeleshed  dem,  der  er 
af  Israels  hus«  (1  Nephi  19:10).  Zenos  sagde  videre,  at 
Herren  skulle  »visselig  på  den  dag  besøge  hele  Israels 
hus«,  de  retfærdige  med  sin  røst  og  de  ugudelige  med  sin 
hævn  (se  1  Nephi  19:11-12).  Folket  i  Jerusalem  skulle 
»tugtes  af  alle  folk«  og  blive  spredt,  fordi  de  korsfæstede 
deres  Herre,  men  i  de  sidste  dage  skulle  de  samles  igen, 
når  de  tog  imod  ham  (se  1  Nephi  19:13-16). 

For  mere  fuldstændigt  at  overtale  sit  folk  til  »at  tro  på 
Herren  deres  Forløser«  læste  Nephi  for  dem  fra  Esajas' 
skrivelser  (se  1  Nephi  19:23),  og  han  gengav  flere 
kapitler  af  Esajas'  ord  i  sin  egen  optegnelse. 

MORMONS  BOGS  VIDNESBYRD 

Det  vidnesbyrd  om  Jesus  Kristus,  som  Lehi  og  hans 
efterkommere  har  efterladt  til  os,  har  velsignet  millioner 
af  mennesker  og  vil  velsigne  mange  millioner  endnu. 
Takket  være  det,  som  Lehi  og  hans  sønner  erfarede  om 
Frelseren  i  deres  kaldelses  tidlige  tid,  var  deres  efter- 
kommer kristne.  Deres  optegnelse  er  »Endnu  et  vidne  om 
Jesus  Kristus«. 

PROFETERNES  VIDNESBYRD 

De  oplysninger,  som  Lehi  og  hans  familie  havde  om 
Jesu  Kristi  mission,  stammede  ikke  kun  fra  personlig 


Lehis  søn  Jakob  blev  besøgt  af  en  engel,  der,  for 
første  gang  i  Mormons  Bog,  fortalte  ham,  at  Frelseren 
skulle  kaldes  Kristus. 

Det  er  værd  at  bemærke,  at  tidligt  i  Herrens  sidste 
dages  værk  gav  han  verden  en  bog  med  Kristi  rene 
vidnesbyrd  og  lære.  Endnu  før  han  genoprettede  sin 
Kirke,  gav  han  os  Mormons  Bog,  som  vidner  og  belærer 
om  ham.6  Eftersom  Mormons  Bog  er  vores  religions 
slutsten,  er  gengivelsen  af  evangeliet  til  Lehi  og  hans 
efterkommer,  samtidig  evangeliets  gengivelse  for  os.  Og 
når  vi  får  en  forståelse  af  det,  linie  på  linie,  sådan  som  de 
gjorde,  kan  vi  tage  del  i  alle  dets  velsignelser.  □ 

NOTER: 

1.  Skønt  L&lP  84:23-27  fortæller  os,  at  Det  Melkisedekske 
Præstedømme  blev  taget  fra  Israel  på  Moses  tid,  sagde  profeten 
Joseph  Smith,  at  Israels  profeter  bar  det  (se  Profeten  Joseph  Smiths 
lærdomme,  red.  Joseph  Fielding  Smith,  1954,  s.  215).  Det  følger 
deraf,  at  profeterne  også  kendte  evangeliet,  skønt  de  var 
begrænset  i,  hvad  de  måtte  forkynde  for  folket  (se  Alma  12:9). 

2.  En  opsummering  af  Mormons  Bogs  kilder  og  struktur  findes  i 
Eldin  Ricks  Story  of  the  Formation  of  the  Book  of  Mormon  Piates, 
1966,  s.  1-7;  se  også  S.  Kent  Brown,  From  Jerusalem  to  Zarahemla: 
Literary  and  Historical  Studies  of  the  Book  of  Mormon,  1998,  s. 
28-54. 

3.  Følgende  profeter  var  nogenlunde  samtidige  med  Lehi: 
Hulda  (se  2  Kong  22:14-20),  Jeremias,  Obadias,  Nahum, 
Habakkuk  og  Sefanias. 

4.  Denne  profeti  er  typisk  for  de  profeters  skrivelser,  der 
levede  Lehis  tid.  Sammenlign  med  Hulda  i  2  Kong 
22:15-17;  Jeremias  i  Jer  5:1-10;  Habakkuk  i  Hab 
1:1-10;  og  Sefanias  i  Sef  1:1-18. 

5.  Yderligere  kommentarer  om  Zenos' 
bidrag  findes  i  Bruce  R.  McConkies  »The 
Doctrinal  Restoration«,  i  The  Joseph 
Smith  Translation:  The  Restoration  of 
Plain  and  Precious  Things,  red. 

Monte  S.  Nyman  og  Robert 
L.  Millet,  1985,  s.  17-18; 
Bruce  R.  McConkie, 
A  New  Witness  for  the 
Articles  ofFaith,  1985,  s. 
558-559,563. 

6.  Mormons  Bog  blev 
først  udbudt  til  salg  den 
26.  marts  1830,  og  Kirken 
blev  organiseret  1 1  dage 
senere,  den  6.  april. 

»DET  GAR  JO  IKKE  UD 
OVER  NOGEN« 


Colleen  Whitley 

John  havde  altid  været  en  god  bror  for 
Becky.  Men  nu  afhang  hendes  liv  af  ham. 

Det  er  mit  liv!  Jeg  gør  jo  ikke  nogen  fortræd.« 
Det,  der  overraskede  alle  mest,  var  at  John* 
lød  så  oprigtig,  når  han  sagde  det.  Han  syntes 
ikke  at  være  klar  over,  at  han  sårede  alle  omkring  sig. 

John  elskede  sin  familie.  Han  var  faktisk  utrolig 
følsom  og  betænksom.  Han  sparede  op  af  sine  penge,  så 
han  kunne  købe  sin  mor  en  statuette,  som  hun  beun- 
drede. Han  ryddede  op  i  garagen  for  sin  far.  Han  var  altid 
sød  mod  sine  søskende,  især  sin  søster  Becky,  som  var  to 
år  yngre  end  han. 

John  havde  fulgt  Becky  i  skole,  da  hun  begyndte  i 
børnehaveklassen,  ladet  hende  gå  med  sine  baseballka- 
sketter og  lyttet  til  hende,  når  hun  snakkede  om  søde 
fyre.  Den  dag  hun  begyndte  i  gymnasiet,  havde  han  vist 
hende,  hvordan  hun  skulle  åbne  sit  skab  på  skolen. 

Johns  problemer  var  begyndt  i  syvende  klasse,  da  han 
begyndte  at  ryge  marihuana.  Snart  begyndte  han  at  tage 
andre  stoffer.  Trods  sin  families  bønner  og  råd  fra  både 
biskoppen  og  psykologer  blev  han  ved  med  at  tage  stoffer. 
Han  begyndte  også  at  leve  et  udsvævende  og  umoralsk 
liv.  »Jeg  gør  jo  ikke  jer  noget.  Og  jeg  gør  jo  heller  ikke 
dem  fortræd.  Alle  pigerne  ved,  hvad  de  går  ind  til.  Det, 
vi  gør,  går  jo  ikke  ud  over  nogen.  Desuden  passer  vi  på.« 

Hele  Johns  familie  blev  ved  med  at  elske  ham  og  prøve 
at  hjælpe  ham.  Især  Becky  holdt  meget  af  ham,  og  han  af 
hende.  Da  Becky  giftede  sig  med  Hal,  lagde  John  straks 
armen  om  sin  nye  svoger  og  sagde,  at  de  altid  kunne 
regne  med  ham,  hvis  de  havde  brug  for  hjælp.  Og  han 
*  Navnene  er  ændret. 

holdt  ord.  Han  kørte  ud  i  regnen  for  at  hjælpe  dem,  da 
de  gik  i  stå  på  motorvejen.  Han  hjalp  med  at  gøre  rent  i 
deres  hus,  da  Becky  blev  gravid.  Han  kom  med  små  over- 
raskelser til  sine  nevøer,  efterhånden  som  de  dukkede  op. 
Nogle  gange  dukkede  han  op  med  en  pose  varer  og 
lavede  aftensmad  til  dem. 

Men  pludselig  fik  Becky  brug  for  meget  hjælp.  Da 
Becky  en  sommer  blev  syg,  fandt  lægerne  ud  af,  at  hendes 
langvarige  hoste  ikke  skyldtes  influenza  eller  lungebe- 
tændelse, men  kræft.  Kemoterapi  syntes  ikke  at  hjælpe. 

Kræften  bredte  sig  så  hurtigt,  at  lægerne  sagde,  at 
Beckys  eneste  chance  var  en  omfattende  strålebehand- 
ling. Men  den  stråling,  der  var  kraftig  nok  til  at  dræbe 
alle  de  ondartede  celler,  ville  også  slå  de  sunde  celler  i 
blodet  ihjel.  De  sunde  celler  kunne  erstattes  med  en 
knoglemarvstransplantation,  men  lægerne  skulle  bruge 
en  person  med  tilsvarende  gener,  normalt  en  bror  eller 
søster.  Da  Becky  forklarede  situationen,  skyndte  hendes 
søskende  sig  hen  på  hospitalet  for  at  få  taget  prøver. 

Nogle  dage  senere  tog  hele  familien  hen  på  hospitalet 
for  at  høre  resultatet.  De  sad  sammen  i  venteværelset  og 
kiggede  nervøst,  da  lægen  kom  hen  til  dem  med  en 
mappe  og  et  af  de  blå  kort,  som  laboranten  havde  udfær- 
diget på  hvert  familiemedlem. 

Da  Hal  spurgte,  om  der  var  nogen,  der  kunne  bruges, 
sagde  lægen:  »Måske.«  Og  så  spurgte  han,  hvem  af  dem 
der  var  John.  John  rejste  sig,  og  lægen  spurgte,  om  han 
lige  ville  følge  med.  De  forsvandt  ind  på  et  lille  kontor. 
Da  de  kom  ud  igen,  satte  Johns  sig  bedrøvet  i  den  ene 
ende  af  en  lang  sofa.  Lægen  forklarede,  at  John  var  det 
eneste  medlem  af  familien,  hvis  genetiske  mønster 
svarede  til  Beckys.  Han  var  faktisk  uhyre  velegnet,  men 

han  kunne  ikke  være  donor.  I  hvert  fald  ikke  de 
første  seks  måneder. 

Johns  blodprøve  viste  ingen  tegn  på  infek- 
tion, men  hans  seksuelle  aktiviteter  og  hans 
narkomisbrug  gjorde,  at  han  var  i  risikogruppen 
for  AIDS.  Hvis  han  var  smittet,  kunne  smitten 
blive  ført  videre  til  hans  søster.  Lægen  forkla- 
rede, at  man  ikke  kan  finde  selve  AIDS- 
viruset.  Kun  de  antistoffer,  som  dannes  for  at 
bekæmpe  sygdommen,  kan  registreres,  og  det 
tager  seks  måneder,  før  de  dannes.  Hospitalet 
ville  fortsætte  med  at  lede  efter  en  anden 
velegnet  donor,  sagde  lægen. 

Men  Beckys  tid  var  knap,  hun  havde  ikke  et 
halvt  år.  I  løbet  af  få  uger  havde  kræften  bredt 
sig  så  meget,  at  selv  omfattende  strålebehand- 
ling ikke  kunne  standse  den.  Beckys  vejr- 
trækning blev  gispende.  En  ven,  der  så  Beckys 
anstrengte  vejrtrækning,  gav  udtryk  for  sin 
vrede  mod  John.  Becky  sagde  bare:  »Da  lægen 
fortalte  mig  om  prøverne,  vidste  jeg,  at  Johns 
livsstil  gjorde  det  umuligt  for  ham  at  hjælpe 
mig.  Og  jeg  tilgav  ham.« 

Hal  traf  forberedelser  til  begravelsen  og 
forsøgte  at  forklare  sine  børn,  hvorfor  mor  ikke 
kunne  lege  med  dem  mere.  Beckys  forældre  tog 
sig  af  hendes  sørgende  familie. 

Og  John?  På  nogle  områder  har  hans  liv 
ændret  sig.  Men  hans  afhængighed  og  adfærd 
er  så  stærk,  at  han  ikke  helt  har  kunne  kvitte 
dem.  Men  det  er  længe  siden,  at  nogen 
har  hørt  ham  sige:  »Det  går  jo  ikke  ud  over 
nogen.«  □ 


Tips  til  familieaften 

♦♦♦♦♦♦♦♦♦♦♦♦♦♦♦♦♦♦♦♦♦♦♦♦ 

MÅNEDEISIS  HELT 
Ruth  Ann  Cosby 

I  begyndelsen  af  året  valgte  vi  12 
»månedens  helte«  som  månedlige 
temaer  for  familie  aften.  Så  fik  nogle 
af  familiens  medlemmer  til  opgave  at 
forberede  familieaftenslektioner,  der 
handlede  om  disse  helte.  Hver 
måned  lærer  vi  et  skriftsted  udenad 
og  deltager  i  lektioner,  lege  og  aktivi- 
teter, som  hjælper  os  til  at  lære  mere 
om  hver  måneds  helt  og  hans  »kraft«. 

Vore  helte  har  omfattet  følgende: 

♦  Nephi  og  lydighedens  kraft 

(se  1  Nephi  3:7). 

♦  Kong  Benjamin  og  tjenesteger- 
ningens og  taknemlighedens 
kraft  (se  Mosiah  2:17,  19). 

♦  Abinadi  og  kraften  i  troen  på 
Kristus  (se  Mosiah  16:9). 

♦  Alma  og  dåbens  kraft 
(se  Mosiah  18:8-10). 

♦  Ammon  og  missioneringens 
kraft  (se  Alma  26:22). 

♦  Hærføreren  Moroni 
og  eksemplets  magt 
(se  Alma  48:17). 

♦  Jesus  Kristus  og  kraften 
i  at  gøre  Faderens  vilje 
(se  3  Nephi  27:13-15). 

♦  Mormon  og  håbets  og 
kærlighedens  kraft  (Moroni 
7:41-48). 


♦    Moroni  og  vidnesbyrdets  kraft 
(se  Moroni  10:4-5). 

Vi  inddeler  hver  måned  i  fire 
forskellige  emner,  men  lader  hver 
enkelt  vælge  sit  eget  emne,  hvis  de  har 
lyst  til  det.  Nogle  af  de  emner,  som  vi 
kunne  sætte  fokus  på  i  den  måned,  der 
handlede  om  Nephi,  kunne  være:  (1) 
Nephi  fulgte  profeten;  (2)  Nephi  førte 


optegnelser;  (3)  Nephi  lærte  frelses- 
planen at  kende;  (4)  Nephi  ærede 
sin  himmelske  Fader  ved  at  holde 
pagter.  Vi  vælger  også  en  salme  eller 
Primarysang  til  måneden. 

Vores  »månedens  helt«-familieaf- 
tener  har  været  interessante,  og 
børnene  ser  frem  til  at  høre  om  disse 
helte  og  deres  eksempler. 


♦♦♦♦♦♦♦♦♦♦♦♦♦♦♦♦♦♦♦♦♦♦♦♦ 

SLÆGTSSPILLET 

Dorine  McDaniel 

For  en  del  år  siden  planlagde 
jeg  en  familieaften,  der  satte  fokus 
på  slægtshistorie.  Vores  børn,  der 
dengang  var  fra  9  til  13,  kendte  kun 
meget  lidt  til  nogle  af  deres  forfædre, 
så  jeg  fandt  på  et  spil,  der  gav  os  alle 
sammen  mulighed  for  at  lære  dem 
bedre  at  kende. 

Jeg  tegnede  et  seksgenerations- 
skema  på  et  stort  stykke  papir.  Jeg 
skrev  kun  børnenes  navne  ind  og 


lod  de  øvrige  felter  være  tomme. 
(Jeg  havde  lavet  en  »facitliste«,  så  jeg 
vidste,  hvordan  det  færdige  skema 
skulle  se  ud.) 

For  hvert  tomt  felt  i  skemaet  var 
der  et  kort  med  den  pågældende  forfa- 
ders fulde  navn  og  andre  oplysninger 
om  personen.  For  eksempel  stod  der 
på  et  kort:  »Ira  Walter  Gardner.  Jeg 
blev  født  i  1849  ved  Sweetwater  i 
Wyoming,  mens  mine  forældre  var  på 
vej  over  prærien.« 

Mens  jeg  delte  kortene  ud,  forkla- 
rede jeg  reglerne.  Ved  hjælp  af  de 


oplysninger,  som  stod  på  kortet,  skulle 
vi  hver  især  gætte,  hvor  på  skemaet 
vores  kort  hørte  hjemme.  Hver  gang 
det  var  deres  tur,  kunne  de  stille  mig  et 
spørgsmål  om  deres  forfader,  men  jeg 
måtte  kun  svare  ja  eller  nej.  Så  længe 
jeg  svarede  ja  på  deres  spørgsmål, 
kunne  de  fortsætte  deres  tur.  Hvis  de 
anbragte  deres  kort  forkert  eller  fik  et 
nej  som  svar,  var  deres  tur  forbi. 
Børnene  blev  grebet  af  legen,  og  snart 
havde  vi  udfyldt  hele  skemaet. 

Vi  nød  alle  spillet,  og  børnene  lærte 
at  sætte  større  pris  på  deres  forfædre. 

♦♦♦♦♦♦♦♦♦♦♦♦♦♦♦♦♦♦♦♦♦♦♦♦ 

EFFEKTIVE  VISUELLE  HJÆLPEMIDLER 
Linda  Jones  Brandolino 

Der  er  få  ting,  der  er  så  bedårende 
og  inspirerende,  som  små  børn,  der 
fremfører  en  lektion  til  familieaften. 
Men  det  kan  være  hårdt  at  hjælpe 
små  børn  med  at  forberede  en 
lektion.  En  dag,  mens  jeg  gjorde  rent, 
fandt  jeg  en  enkel  løsning  lige  for 
næsen  af  mig. 

Der  på  gulvet  lå  en  opgave,  som 
et  af  mine  børn  havde  haft  med  hjem 
fra  Primary.  Pludselig  virkede  papiret 
som  det  rene  guld.  Det  slog  mig  at 


det  -  og  de  mange  andre,  som  jeg 
havde  sat  op  på  køleskabsdøren  eller 
gemt  i  skuffer  -  kunne  virke  som 


RESSOURCER  TIL  FAMILIEAFTEN 

Følgende  ressourcer  kan  hjælpe  familien  med  at 
forberede  og  afholde  familie  aften.  Disse  hjælpemidler 
kan  købes  via  Kirkens  distributionscenter: 

1.  Familieaften  Idé-  og  håndbog  (katalognr.  31106 
110).  En  hjælp  til  planlægning  af  familieaften. 

2.  Familieaften  videosupplement  International 
version  (katalognr.  56736  110).  Videobånd  med  klip 
om  evangeliske  emner,  der  passer  til  lektionerne  i 
Familieaften  Idé-  og  håndbog. 

3.  Evangelisk  kunst  (104  farvebilleder  i  smart 
plasticæske.  Katalognr.  34730  110;  supplement  på  56 
ekstra  billeder,  katalognr.  34740  110). 

4.  Tidsskriftet  Liahona. 


springbræt  for  lektioner,  som  mine 
børn  kunne  fremføre  til  familieaften! 
Den  dag  lavede  jeg  en  arkiv- 
mappe til  hver  af  mine  børn,  som  de 
kunne  gemme  de  tegninger  og  andre 
opgaver,  som  de  fik  med  hjem  fra 
Primary.  Når  et  af  mine  børn  så  skal 
have  lektionen  til  familieaften, 
finder  jeg  vedkommendes  mappe 
frem  og  lader  ham  eller  hende  kigge 
den  igennem.  De  finder  uundgåeligt 
et  billede,  som  de  kan  bruge  til  at 
belære  familien  om  et  princip,  som 
de  engang  har  lært  af  en  kærlig  og 
inspireret  lærer.  □ 


5.  Skrifterne  som  tegneserie  for  børn: 

♦  Historier  fra  Mormons  Bog  (54  illustrerede  histo- 
rier, katalognr.  35666  110). 

♦  Historier  fra  Lære  og  Pagter  (64  illustrerede  histo- 
rier, katalognr.  31122  110). 

♦  Historier  fra  Det  Gamle  Testamente  (48  illustr- 
erede historier,  katalognr.  31118  110). 

♦  Historier  fra  Det  Nye  Testamente  (5 1  illustrerede 
historier,  katalognr.  31119  110). 

6.  Musik: 

♦  Salmer  og  sange    (standardstørrelse,   katalognr. 
34832  110). 

♦  Børnenes  sangbog  (indbunden  med  spiralryg,  kata- 
lognr. 34831  110). 

BARE  EN  TIL 


Roger  Terry 


o 

Det  havde  været  en  usædvanlig  varm  dag  i 
Liineburg  i  Tyskland,  og  ældste  Kevin  Pepper  og 
jeg  var  trætte.  Vores  sidste  aftale  var  færdig  kl. 
21.00,  og  vi  havde  en  halv  time  mere  at  arbejde  i,  inden 
vi  skulle  hjem.  Det  var  for  sent  at  banke  på  døre,  så  vi 
sprang  på  cyklerne  og  kørte  ind  til  Liineburgs  forret- 
ningscentrum.  De  fleste  af  butikkerne  var  lukket  tre 
timer  tidligere,  og  det  travle  mylder  fra  dagtimerne  var 
væk.  Der  var  kun  nogle  få  mennesker,  som  gik  og  kiggede 
på  butikker  og  ikke  havde  særlig  travlt. 

Vi  trak  langsomt  af  sted  med  vores  cykler,  mens  vi  nu 
og  da  stoppede  op  og  spurgte  fodgængere,  om  de  havde 
lyst  til  at  høre  om  det  gengivne  evangelium.  Ingen  var 
interesseret.  Og  det  var  typisk.  Tyskland  blev  betragtet 
som  »en  svær  mission«.  Få  dåb.  Masser  af  banken  på  døre 
og  snakken  med  fodgængere.  Folk  var  sædvanligvis 
høflige,  men  de  var  forsigtige  med  hensyn  til  alt  nyt,  og 
de  færreste  var  villige  til  at  overveje  at  skifte  religion. 

Vi  nåede  ned  i  den  fj  ernestliggende  ende  af  gaden 
omkring  kl.  21.25.  Det  var  tid  at  køre  hjem.  Men  der  i 
skyggerne  stod  en  mand  og  lænede  sig  op  af  muren.  Han 
havde  tyndt  hår  og  pjusket  skæg.  Jeg  så  på  ældste  Pepper, 
og  han  så  på  mig.  Vi  var  trætte,  vi  havde  ikke  haft  heldet 
med  os  den  dag,  og  jeg  kunne  mærke,  at  vi  tænkte  det 
samme.  Måske  har  en  af  os  endda  sagt  det:  »Han  er  sikkert 
som  alle  de  andre,  vi  har  talt  med  i  dag.  Lad  os  køre  hjem.« 
Men  noget  inden  i  mig  sagde:  »Gå  hen  og  tal  med  ham.« 
Vi  gik  hen  til  manden  og  spurgte,  om  han  kendte 
noget  til  Jesu  Kristi  Kirke  af  Sidste  Dages  Hellige.  Det 
gjorde  han  ikke.  Kunne  han  tænke  sig  at  høre  noget  om 
den?  Ja,  sagde  han,  og  så  gav  han  os  sin  adresse. 

Da  vi  besøgte  Alfred  Kliche  senere  den  uge,  opdagede 
vi,  at  han  var  væsentlig  anderledes  end  de  fleste  af  de 
andre  mennesker,  vi  havde  snakket  med.  Han  var  mere 
reserveret  og  mere  alvorlig  end  de  fleste,  men  han  var 
også  mere  åben.  Han  var  søgende.  Som  han  senere  sagde: 
»Jeg  havde  overvejet  at  lære  andre  mennesker  at  kende, 
der  som  jeg  ikke  havde  opgivet  deres  tro  på  Gud.«  Han 
viste  os  en  bog,  han  var  ved  at  læse.  Det  var  en  bog  fra 

en  af  Østens  religioner.  Vi  fortalte  ham  om  Joseph  Smith 
og  gav  ham  en  af  vores  bøger.  Han  tog  imod  den  med 
reserveret  nysgerrighed  og  lovede  at  læse  den. 

Vi  tog  derfra  efter  den  første  lektion  uden  helt  at  være 
kloge  på,  hvad  vi  skulle  mene  om  Herr  Kliche.  Personlig 
tvivlede  jeg  på,  at  han  ville  læse  bogen.  Det  første  år  af 
min  mission  -  et  år  uden  nogen  dåb  og  med  masser  af 
skuffelser  -  havde  sat  sine  spor  på  mig.  Jeg  havde  set 
»realiteter«  nok  til  at  dæmpe  mit  håb  med  en  hel  del 
skepsis.  Men  Herr  Kliche  inviterede  os  tilbage,  og  da  vi 
kom  for  at  undervise  ham  igen,  fortalte  han,  at  han 
havde  læst  en  hel  del  i  Mormons  Bog.  Han  sagde,  at  han 
især  havde  nydt  Esajaskapitleme  i  2  Nephi.  I  løbet  af 
mine  ti  måneder  i  Tyskland  havde  jeg  aldrig  før  hørt 
nogen  sige  det.  Faktisk  kan  jeg  ikke  mindes  af  have  hørt 
det  i  de  23  år,  der  er  gået  siden. 

Vi  underviste  Herr  Kliche  gennem  hele  den  usædvan- 
ligt varme  juli  og  ind  i  august.  Han  gjorde  langsomme 
fremskridt,  men  viste  ingen  tegn  på  snarligt  at  ville  fore- 
tage varige  ændringer  i  sit  liv.  Ældste  Pepper  og  jeg  vidste 
ikke  rigtig,  hvad  der  rørte  sig  i  ham.  Han  var  lige  så 
uudgrundelig  som  den  bog  om  Østens  religioner,  han 
havde  vist  os. 

Så  en  dag  i  begyndelsen  af  august  kom  der  brev  fra 
missionskontoret.  Jeg  skulle  forflyttes.  Ældste  Pepper  og 
jeg  havde  nogle  gode  undersøgere  på  dette  tidspunkt,  og 
det  var  trist  at  skulle  sige  farvel  til  dem.  Jeg  spekulerede 
på,  hvad  der  skulle  ske.  Men  arbejdet  med  at  vænne  mig 
til  et  nyt  område,  nye  undersøgere  og  medlemmer 
krævede  al  min  tid,  så  der  var  ikke  meget  tid  til  at  tænke 
på  Liineburg. 

En  dag  flere  uger  efter  min  forflyttelse  ringede  ældste 
Pepper.  Han  fortalt  mig,  at  Herr  Kliche  skulle  døbes  den 
16.  oktober,  og  han  ville  gerne  have,  at  jeg  var  til  stede. 
Eftersom  jeg  blot  var  blevet  forflyttet  til  den  anden  ende 
af  Hamborg  Stav,  gav  min  missionspræsident  mig  lov  til 
at  deltage. 

Ældste  Pepper  fortalte  mig  i  telefonen,  at  Herr  Kliche  i 
lang  tid  havde  gjort  langsomme  fremskridt,  men  pludselig 

Solen  skinnede  ind  gennem  de  store  vinduer,  og  en 
solstråle  syntes  at  skinne  direkte  på  ham,  mens  han 
bar  et  enkelt  og  smukt  vidnesbyrd. 


havde  han  overrasket  dem.  Missionærerne  havde  udfor- 
dret ham  til  dåb  den  21.  september,  og  han  havde  sagt  ja. 
Men  den  28.  september  var  han  blevet  bekymret.  Han 
mente,  at  han  havde  modtaget  et  vidnesbyrd,  men  han 
ville  gerne  være  helt  sikker.  Og  så,  et  par  dage  senere, 
syntes  det  hele  at  falde  fra  hinanden.  Hen  Kliche  sagde,  at 
han  ikke  længere  var  interesseret  i  at  tale  med  dem. 
Ældste  Pepper  og  ældste  Hardy  var  knust.  Hvad  havde  de 
gjort  forkert?  Hvad  kunne  de  gøre? 

Men  den  3.  oktober  skete  der  noget  uventet.  Ældste 
Pepper  skrev  i  sin  dagbog:  »Herr  Kliche  kom  i  kirke  i  dag  ... 
Ånden  var  så  stærk,  at  alle  i  den  lille  kirkebygning  kunne 
mærke  det,  især  Herr  Kliche.  Han  sad  på  anden  række  til 
venstre,  helt  for  sig  selv ...  Med  tårer  i  øjnene  rejste  han  sig 
og  bar  sit  vidnesbyrd.  Solen  skinnede  ind  gennem  de  store 


vinduer,  og  en  solstråle  syntes  at  skinne  direkte  på  ham, 
mens  han  bar  et  enkelt  og  smukt  vidnesbyrd.  Det  var  så 
oprigtigt.  Han  sagde,  at  han  havde  følt  en  tilfredsstillelse 
ved  at  komme  i  Kirken,  og  at  han  håbede  snart  at  blive 
medlem.  For  bare  syv  uger  siden  havde  han  været  parat  til 
at  opgive  sin  søgen  efter  sandheden.  Han  kunne  ikke  se 
nogen  grund  til,  at  han  skulle  skifte  kirke,  for  de  var  alle 
sammen  ens.  Men  nu  har  Sandhedens  Ånd  hjulpet  ham  til 
at  se  forskellen,  og  han  vil  være  medlem.  Jeg  var  så 
begejstret,  at  jeg  knap  kunne  styre  min  glæde.  Jeg  vil  altid 
mindes  dagen  i  dag  med  glæde.« 

Ironisk  nok  blev  ældste  Pepper  flyttet  til  Kiel  fire  dage 
senere,  og  var  derfor  ude  at  stand  til  at  overvære  dåben. 
Men  den  16.  oktober  1976  tog  min  kammerat  og  jeg 
toget  ind  til  Hamborg  og  gik  hen  til  stavscentret,  hvor  vi 
overværede  Alfred  Kliches  dåb.  Det  var  en  sjældent 
dejlig  oplevelse  på  en  vanskelig  mission.  Jeg  har  holdt 
kontakten  ved  lige  med  Bruder  Kliche  siden.  Hans 
omvendelse  har  bragt  mig  stor  glæde,  fordi  den  var  så 
fuldstændig  og  varig. 

Den  lille  gren  i  Luneburg  blev  opløst  nogle  år  efter 
Bruder  Kliches  dåb,  og  medlemmerne  blev  indlemmet  i  et 
ward  i  Hamburg.  Bruder  Kliche,  der  altid  har  været  stærk 
i  evangeliet,  har  virket  i  biskopråd  og  i  højrådet.  Han 
giftede  sig  også  med  en  god  sidste  dages  hellig,  og  efter 
mange  år  tog  de  på  tempelmission  sammen.  »Jeg  er  her 
for  at  tjene  Herren,«  skrev  han  for  nylig  til  mig,  »og  for  at 
gøre  fremskridt.  Vi  er  meget  taknemlige  for  vores  tid  i 
Jesu  Kristi  Kirke  af  Sidste  Dages  Hellige.« 

Når  jeg  ser  tilbage  på  den  sommeraften  i  1976,  er  jeg 
glad  for,  at  ældste  Pepper  og  jeg  ikke  var  for  trætte  til  at 
tale  med  bare  en  mere  af  vor  himmelske  Faders  sønner. 
Det  var  lige  før,  vi  ikke  gjorde  det,  og  jeg  lærte  meget  af 
den  oplevelse.  Hvis  vi  havde  givet  op  lidt  tidligere, 
hvilket  stort  tab  ville  det  så  ikke  have  været  -  for  os,  for 
Kirken  og  mest  af  alt  for  Bruder  Kliche.  □ 

Lehis  familie  slår  teltene  op  i  det  forjættede  land,  af  Gary  L.  Kapp. 

»Og  efter  at  vi  havde  sejlet  i  mange  dage,  kom  vi  til  det  forjættede  iand,  og  vi  gik  i  land  og  rejste  teltene, 

og  vi  kaldte  det:  det  forjættede  land«  (1  Nephi  18:23). 


Herren  lovede  Lehi  det  gengivne  evangelium 
dets  fylde,  og  vi,  der  læser  Mormons  Bog,  velsignes  af 
det,  som  han  og  hans  familie  erfarede  og  nedskrev. 
Se  »En  families  vidnesbyrd  om  Kristus«,  side  32. 

